Савол: Рўзанинг нечта фарзи бор?\nЖавоб: Рўзанинг учта фарзи бор:\n1) Ният қилиш.\n2) Ниятни илк ва охирги вақтларининг орасида қилиш.\n3) Фажр (Имсок) вақтидан қуёш ботгунча рўзани бузадиган нарсалардан сақланиш.\nСавол: Рўза тутишга ният қайси вақтдан бошланади?\nЖавоб: Рамазонда ва нофила рўзаларда ниятнинг вақти бир кун аввал қуёш ботгандан кейин бошланади. Охирги вақти эса эртаси куни даҳва-и кубро вақтигача давом этади. Даҳваи кубро вақти шарий кундузнинг, яъни фажр вақти билан шом вақти орасидаги муддатнинг ярмидир. Бу вақт бизда пешиндан 1-1,5 соат аввал бўлади.\nҚазо ва каффорат рўзаларида эса, шомдан имсок-фажр вақтигача ният қила олади.\nРамазонда шомдан фажргача ният қилишда “Эртага рўза тутишга” деб, фажрдан кейин “Бугун рўза тутишга” деб ният қилинади. Янглишиб нотўғри айтиб қўйса ҳам рўза тутиладиган кун маълум бўлгани учун зарари йўқ.\nРамазон ойида бир ойлик рўза учун ой бошида битта яхлит ният қилинмайди, ҳар бир кун учун алоҳида-алоҳида ният қилиш фарз.\nКечқурун ётишдан аввал овқатланиб ёки овқатланишдан аввал ният қилиб ухлагач, саҳарда уйғониб саҳарлик қилишининг зарари йўқ. Кечқурунги овқатни еяётганда ният қилиш яхшироқ бўлади. Ният қилиб қўйгандан кейин то фажр (имсок) вақтигача ичиб-еса бўлади. Саҳарликка турганида кеч0урундан ният қилиб қўйган бўлса ҳам фажри содиққача хоҳлаганича овқатланиши мумкин.\nРамазонда “Эртага тишим оғримаса рўза тутаман, оғриса тутмайман” деб шом вақтида ният қилинса, бундай шубҳали ният билан рўза тутиш саҳиҳ бўлмайди. Ният қилишнинг сўнгги вақти киргунча қатъий ният қилиш керак.\nРўза тутиш нияти билан тўшакка ётиш ҳам ниятдир, саҳарликка туролмаса ҳам рўзага ният қилинган бўлади. Имсок (фажр) кечанинг тугаши, еб-ичиш тақиқланган вақтнинг бошланиши демакдир. Имсок вақтидан аввал еб-ичишни тугатиш керак. Овқатланишни то азон овози эшитилгунча давоб эттирмаслик керак. Бордию Азон кечроқ ўқилса, айб муаззинда бўлса ҳам, тадбирини олмаган одам жавобгарликдан қутила олмайди.\nСавол: Бузиб қўйсам каффорат бўлиб қолмасин деб, рўзага ниятни имсок-фажр вақтидан кейин қилиш жоизми?\nЖавоб: Ниятни фажрдан кейин қилиш жоиз, лекин сиз айтган нарсага унинг таъсири йўқ.\nСавол: Рамазонда ният қилишни унутсак, нима қиламиз?\nЖавоб: Пешинга бир соат қолгунга қадар ният қилинади. Саҳарликка туришнинг ўзи ниятнинг борлигини билдиради, рўза тутиш нияти билан ётиб ухлаш ҳам ният ҳисобланади. Шундай қилган киши саҳарликка туролмаса ҳам ният қилган бўлади.\nОқ ип, қора ип\nСавол: Отам рўза тутганида тақвимга эмас, Қуръонга қараб ҳаракат қилади. Қора ип билан оқ ипни бир-биридан ажрата оладиган вақтгача овқатланади. Лекин у пайт атроф анча ёришиб кетгани учун мен шубҳланаман. Шу тўғрими?\nЖавоб: Бақара сурасидаги “Қора ипни оқ ипдан ажрата оладиган вақтгача овқатланинглар” маолидаги 187-оятида айтилган иплар - кундузнинг ёруғлиги ва кечанинг қоронғилигидир. Оддий ипларга умуман алоқаси йўқ. Ояти кариманинг маъноси “Кундуз билан кечани бир-биридан фарқлай оладиган вақтгача овқатланинг” деганидир. Бу ояти каримани эшитган бир зот “Ё Расулуллоҳ! Мен кундуз билан кечани бир-биридан фарқ этиш учун ёстиғим остига оқ билан қора ип қўйдим. Лекин барибир кечанинг қачон тугашини билолмадим” деди. Пайғамбаримиз “Бу иплар кечанинг қоронғилиги ва кундузнинг ёруғлигидир”- деб марҳамат қилдилар. Агар муҳтарам Пайғамбаримиз оқ ипнинг ёруғлик, қора ипнинг қоронғилик эканини билдирмаганларида биз буларни қаердан билардик? Қуръони каримдан ўз тушунганимиз бўйича, ҳалиги йигитнинг отасидек, айниқса булутли кунларда ҳали атроф қоронғи-ку деб, қуёш чиққунча дастурхондан турмасдик.\nСавол: Шофеъий мазҳабидаги одам кечаси ётаётганда эртанги рўзага ният қилишни унутса, саҳарликка ҳам туролмай, қуёш чиққандан кейин уйғонса, ният қилиб рўза тутиб кетаверса, саҳиҳ бўладими?\nЖавоб: Шофеъий мазҳабида рўзага ниятнинг озирги вақти - имсоккача (фажр вақтигача). Ундай ҳолатда Ҳанафий мазҳабини тақлид қилиб рўза тутади. Агар бунга моне бўладиган бирон узр бўлса, қайси мазҳаб қулай бўлса, шу мазҳабни тақлид қилади.\nСавол: Қазо рўзасига қандай ният қилинади?\nЖавоб: “Ният қилдим илк қазога қолган Рамазон рўзасини тутишга” деб ният қилинади. Сўнгги қазога қолган деб ҳам айитиш мумкин. Қазо рўзасини тутаётганда шом намозидан имсок (фажр) вақтигача ният қилиш шарт. Имсок вақтидан аввал ният қилишни унутган пайтда энди қазо рўзасини тута олмайман деб рўзадан воз кечмаслик керак. Нофила рўза тутиши керак.\nКўпчилик ният қилгандан кейин ҳеч нарса ичиб-ейишга бўлмайди деб ўйлайди. Бу нотўғри. Шом вақтида эртанги рўзага ният қилиб қўйиб, кейин тақвимдаги имсок (фажр) вақтигача бемалол овқатланишга бўлади.


“Энди Россияга бориб ишлашга ҳожат қолмади”, дейди мирзаободлик ёш тадбиркор М.Мамажонова | O'zLiDeP\nИлм билан, ақл билан ҳаракат қилсак, янада улкан марраларга эришамиз\nКоронавирус пандемияси даврида аҳоли ва тадбиркорлик субъектларини қўллаб‑қувватлаш бўйича навбатдаги чора‑тадбирлар тўғрисида\n“Энди Россияга бориб ишлашга ҳожат қолмади”, дейди мирзаободлик ёш тадбиркор М.Мамажонова\nМирзаобод туманида истиқомат қилувчи Мафтуна Мамажонова тадбирли, ишнинг кўзини биладиган тадбиркорлардан. Чунки у ёш бўлишига қарамай “Маҳмуд қизи Мафтуна орзуси” кўп тармоқли фермер хўжалигини бошқариб, фаолияти давомида катта ютуқларга эришиб келмоқда.\nДастлаб ўз сармояси ҳисобига 20 бош эчки сотиб олган Мафтуна чорвачилик хўжалигини ташкил қилди. “Агробанк” Мирзаобод туман филиалидан олган 10 млн. сўм миқдоридаги кредит маблағини эчкичиликни ривожлантиришга сарфлади. Икки ярим йил ичида эчкиларининг сони 235 бошга етди. Таъминотчи орқали эчки сотиб олган синчалакдек қизнинг ўзи оз фурсат ичида таъминотчига айланди.\n–Эсимни танибманки, ота-онам пул топиш илинжида Россия давлатига кетишарди, – дейди Мафтуна. – 2012 йилда мен тиббиёт коллежини тамомлаб, ота-онам билан бирга Россиянинг Омск шаҳрига ишлагани кетдик. Тўрт йил давомида Россияда яшовчи Андрей ота ва Наталья холадан эчки боқиш сирларини ўргандим. Юртимизга қайтгач эчки боқишга қарор қилдим ва 20 бош эчки сотиб олдим. Кейинчалик “Маҳмуд қизи Мафтуна орзуси” фермер хўжалигини ташкил этиб, 5 гектар ернинг бир қисмига беда экдик. Қолган 1 гектар ерга анорзор, яна 1 гектар ерга узумзор барпо этдик. Энди Россияга бориб ишлашимизга ҳожат ҳам қолмади.\nДарвоқе, бугун Мафтуна нафақат оила аъзоларини, балки 10 нафардан ортиқ ҳамқишлоқларини ҳам иш билан таъминлади. Жорий йилда 200 бошдан зиёд эчки сотиб, ушбу маблағ ҳисобига тикув дастгоҳлари сотиб олди. Янгиобод касб-ҳунар коллежидан ижарага хона олиб, тикув цехи очди. Ҳозир келини Наргиза, келинойиси Ёрқинойлар билан бирга болалар ва аёллар кийим-кечакларини тикмоқда.\n–Мафтуна доимо изланишда. Бирор янги ишга қўл урмаса кўнгли жойига тушмайди, – дейди келинойиси Ёрқиной. – У шу йилнинг январь ойида Омскдан тайёр иссиқхона олиб келиб, уни Янгиобод касб-ҳунар коллежининг 1,5 сотихлик майдонига ўрнатди. Иссиқхонада етиштирилган 3 минг туп бодринг кўчатлари даладаги ўзлаштирган ерларига экилди. Қолаверса, иссиқхонада помидор, булғор қалампири ва турли ноёб гул кўчатлари ҳам етиштириляпти.\nҲа айтмоқчи, Мафтуна яқинда яна бир сердаромад соҳага қўл урди. Айни чоғда унинг хўжалигида 20 та туяқуш парваришланмоқда.\nO`zLiDeP Сирдарё вилоят\nКенгаши масъул ходими\nАёллар қаноти Ишбилармон аёл Ҳар бир оила-тадбиркор\nO'zLiDeP депутати кўмагида элликқалъалик 50 нафар фуқаро ишли бўлди\nO’zLiDeP депутати музработлик эҳтиёжманд оилаларга қорамол ва товуқ берди\nO'zLiDeP депутати 80 нафар йигит-қизнинг бандлигини таъминлади\nO'zLiDeP депутати 114 нафар аёлни иш билан таъминлади\nМардлар майдонда синалади...\nБелгиланган вазифаларнинг ижросини таъминлашимиз зарур\nПрезидентимиз томонидан жорий йилнинг 26 май куни инвестиция масалалари муҳокамасига бағишланган ...\nБугунги раҳбар қандай бўлиши керак?\nБугунги раҳбар талабчан бўлиш билан бирга, мудом халқ дарди, одамлар ташвиши билан яшаши керак. ...\nЎзбекистон – Франция: ҳамкорликнинг янги уфқлари очилмоқда\nПрезидентимизнинг 2018 йил 8-9 октябрь кунлари Францияга амалга оширган расмий ташрифи чоғида ...


Иссиқкўлда Қозоғистон фуқароси ўлдириб кетилган - BBC News O'zbek\nИссиқкўлда Қозоғистон фуқароси ўлдириб кетилган\nҚирғизистоннинг Иссиқкўл вилоятида калтакланиб кетилган Қозоғистон фуқароси ҳушига келмай Бишкек шифохонасида вафот этган.\nҚозоғистон ташқи ишлар вазирлиги фуқароси ўлими юзасидан ҳозирча бирор баёнот бермаслигини билдирди.\nТашқи ишлар вазирлиги вакилининг Би-би-сига айтишича, айни иш юзасидан Қирғизистонда тергов суриштирув ишлари кетаётгани боис вазирлик сукут сақлашни афзал кўраётир.\nБишкекдаги элчихонада Қирғизистонга қозоғистонлик фуқароларни саёҳат қилишдан қайтарувчи тавсия бериш ёки бермаслик устидан муҳокамалар бўлаётгани маълум қилинган.\n31 ёшли Ерлан Балмахаевнинг ўлими Қозоғистондаги интернет сайтларида катта шов- шувга сабаб бўлган. 8 август куни ярим тунда номаълум шахслар томонидан калтакланиб ва тунаб кетилган Ерлан маҳаллий шифохонага мия чаноғига шикаст етиши оқибатида ётқизилганди.\nИнтернет фойдаланувчилари Балмахаевнинг ўлими юзасидан ҳам Қирғизистон ҳукумати ва ҳам оддий қирғизистонликларга ўз норозиликларини билдиришган.\nЁзиб қолдирилаётган муносабатларнинг энг юмшоғи бу Иссиқкўлга дам олишга бормаслик ва Қирғизистон иқтисодига капитал қўшмаслик бўлмоқда.\nЕрлан Балмахаевнинг калтакланишига шахсан Қирғизистон президенти Рўза Ўтинбаева муносабат билдирган ва твиттер орқали безориларни зудлик билан топиш учун ички ишлар вазирига топшириқ берганини билдирганди.\nНисбатан арзон ва яқин бўлган Иссиқкўл қозоғистонликлар учун қулай дам олиш маскани ҳисобланади.\nАммо, у ерда рўй берган кетма-кет инқилоблар ва тартибсизлик қозоғистонликлар хавотирга солган.\nШу йилнинг ўзида дам олиш пансионатларида калтакланган ва тунаб кетилган ҳолатлар бўйича матбуотга бир неча хабарлар чиққан.\nҚирғизистон раҳбарияти мамлакат бюджетига катта маблағ келтирувчи ушбу минтақада тартибни сақлаш борасида ҳар йили турли баёнотлар беради.\nУшбу дам олиш мавсумида аввалроқ Президент Ўтинбаеванинг ўғли қозоқ-қирғиз чегарасига келиб сайёҳларга тўла 15 автобусни кутиб олган ва уларнинг хавфсизлиги учун ҳафтанинг беш кунини сайёҳлар билан бирга ўтказишини маълум қилганди.


Исломда демократия йўқ, демократияда Ислом йўқ! - | Hizb-Uzbekiston.info\nHome›МАҚОЛАЛАР›Исломда демократия йўқ, демократияда Ислом йўқ!\nИслом умматини зеҳнига ёпишиб бораётган аср вабоси бўлган демократияга чақириш жуда қизғин тус олди. Бу чақириқ бошида ғарб ҳукуматлари тургани барчага кундек равшан. Ушбу ғарб бу уммат зеҳниятига демократияни эркинлик, бахт, фаровонлик, тараққиёт каби жарангдор сўзлар билан олиб кирмоқда. Аслида, Ислом демократияга қандай қарайди? Бирор жиҳатдан ўхшашлик борми? Ёки унга тамоман зидми?\nАввало айтишимиз керакки, ғарб дунёқараши Яратувчини одамлар ҳаётига аралашишдан четлатишдан иборатдир. Унинг мафкуравий пойдевори эса, инсон эркини тизгинсиз қўйиб юборишдир. Демократиянинг келиб чиқиш манбаси инсондир. Шундан келиб чиқиб, ишлар ёки нарсалар устидан гўзал ёки хунук, ҳалол ёки ҳаром, яхши ёки ёмон, ҳақ ёки ноҳақ, деб ҳукм чиқармайди. Балки хоҳиш-истакларга кўнгил тусаганича эришмоқни истайдиган инсондаги нуқсонли ақлга асосланилади.\nИслом эса, демократияга қарама-қарши ўлароқ, Аллоҳ томонидан Пайғамбаримиз Муҳаммад ﷺга нозил қилинган диндир.\nوَمَا يَنْطِقُ عَنِ الْهَوَ ىإِنْ هُوَ إِلاَّ وَحْيٌ يُوحَى\n– “Ва у (сизларга келтираётган Қуръонни) ўз ҳавойи-хоҳиши билан сўзламас. У (Қуръон) фақат (Аллоҳ томонидан пайғамбарга) ваҳий қилинаётган (туширилаётган) бир ваҳийдир”. (Нажм:3,4)\nШунингдек, Исломда нарсалар ёки ишлар устидан ҳукм чиқарувчи ҳакам хоҳиш-истак ҳам, ақл ҳам эмас, балки Аллоҳ Субҳанаҳунинг шариатидир. Ақлнинг фаолияти шаръий ҳужжатларни тушуниб олишга чекланган. Аллоҳ Таоло айтади:\nفَإِنْ تَنَازَعْتُمْ فِي شَيْءٍ فَرُدُّوهُ إِلَى اللَّهِ وَالرَّسُول\n– “Бордию бирон нарса ҳақида талашиб қолсангиз, у нарсани Аллоҳга ва пайғамбарига қайтарингиз!” (Нисо:59)\nДемократия қуйидаги асосларга эгалиги туфайли ҳам уни Исломга ҳеч қандай алоқаси йўқлиги маълум бўлади:\n1) Демократия Аллоҳ ҳузуридан келган эмас, балки у инсон ақлининг маҳсулидир. У самовий ваҳйга асосланмайди ва Аллоҳ ўз пайғамбарларига нозил қилган динлардан бирортасига боғланмайди.\n2) У «динни ҳаётдан ажратиш» ҳамда «динни давлатдан ажратиш» ақидасидан келиб чиққан.\n3) У икки фикрат асосига қурилган:\n1) Сиёдат (хўжайинлик) – халқники.\n2) Халқ – ҳокимият манбаи.\n4) У кўпчиликнинг ҳукм юритишидир. Ҳокимлар ва парламент аъзоларини сайлаш сайловчиларнинг кўпчилик овози билан амалга оширилади. Жамики қарорлар кўпчиликнинг раъйи билан қабул қилинади.\nКапитализмнинг таркибий қисми ҳисобланган демократия инсон томонидан ишлаб чиқилган алоҳида бир мабда бўлиб, у Ислом ақидасига мутлоқ зиддир, ҳар қанча ҳаракат қилинмасин, ҳар қанча куч сарфланмасин, ҳар қанча услублар қўлланмасин, унинг тарафдорлари ҳар қанча кўпаймасин, мусулмонларнинг ақллари ва дилларида унга жой йўқ. Зеро, ёлғон бир лаҳзалик бўлса, ҳақиқат қиёмат кунигачадир.\nҲизб ут-Таҳрирнинг Ўзбекистон вилояти матбуот бўлими. Зайниддин\nБахтли бўлишнинг сири нимада?\nTagsаср вабосидемократияда Ислом йўқ!Исломда демократия йўқҒарб дунёқараши


«У ҳозирдан мен билан рақобатлашяптими? Агар икки номзод бўлса, демак рақобат», деди Александр Лукашенко.\n«Агар икки номзод таклиф этилаётган бўлса, бу мен учун янгилик. Мен навбатдаги муддатга сайланишни режалаштирмагандим. Сизларга ўғлимни топшираман. Ваъда бераманки, ўғрилик, коррупция, пул маблағларидан ноқонуний фойдаланиш бўлмайди. Спортчилар ва мураббийларга муносабат жуда яхши бўлади. Мен барибир спорт масаласидан четлашмайман. Бу ерда ҳеч ким, ҳатто олимпия чемпионлари ҳам мен каби спортни севмайди. Ўйлайманки, сизлар учун бу фойда бўлади. Ўғил отага у ёки бу муаммо ҳақида айтишга ҳар доим имкон топади. Ўз навбатида, ҳокимиятни ўғлига топшириш масаласи бизнинг оилада ҳеч қачон муҳокама қилинмаган. Беларусда мендан кейин бирорта фарзандим президент бўлмайди. Виктор сайланадиган бўлса, у давлат хизматчиси бўлмайди, бугуноқ президентнинг миллий хавфсизлик масалалари бўйича ёрдамчиси лавозимидан озод этилади», деди Лукашенко.\nБеларусда қарийб 7 ойдан бери Александр Лукашенконинг президентлик сайловида ғалаба қозонганига қарши қаратилган оммавий норозилик намойишлари тўхтамаяпти. Намойишчилар расмийларни овозларни сохталаштиришда айбламоқда ва янги, адолатли сайловларни ўтказиш ҳамда сиёсий маҳбусларни озод қилиш, шунингдек, кучишлатар тузилмаларнинг намойишчиларга қарши ўзбошимча ҳаракатларига барҳам беришни талаб қилмоқда. Мухолифат вакиллари ҳокимиятни топшириш учун Мувофиқлаштирувчи кенгаш тузди, аммо охир-оқибат Мувофиқлаштирувчи кенгаш раёсатининг барча аъзолари ҳибсга олинди ёки чет элга чиқиб кетди.


Аҳмадбой Турсунбоев – энг катта хатоси, келгуси режалари ва артистлар билан муносабати ҳақида » Ўзбекистон янгиликлари – Zamin.uz\nАҳмадбой Турсунбоев – энг катта хатоси, келгуси режалари ва артистлар билан муносабати ҳақида\n13 февраль 2020, 00:18\nЎзбекистон тарихидаги энг машҳур молиявий пирамида асосчиси – чинозлик Аҳмадбой Турсунбоев устидан тўртинчи суд 12 февраль куни ўз ишини якунлади. Суд уни аввалги жиноят иши бўйича тайинланган жазони қўшиб, 14,5 йилга озодликдан маҳрум этиш ҳақида ҳукм чиқарди.\nМаҳкум маҳкамадан сўнг журналистлар саволларига жавоб қайтарди.\n«Мен бу фаолиятимни 10 йил юргизганман. 2006 йилда бошлаб, аввалига фақат чорва билан иш қилганман. Ўзим қассобман – мол олардим, фуқароларга мол берардим... Тўғри, қилган ишимдан пушаймонман. Молни фоиз ҳисобида берганман, Худонинг ўзи кечирсин.\nШу ўйинга кирганман. У ўйинга киргандан кейин, чиқа олмайсиз. Қийин нарса у... Менда фуқароларнинг пули кўпайганидан кейин, уларнинг пулини ферма ва шу каби нарсаларга қўйиб, пулини «оборот қилиб», ўзларига тақсимлаб бермоқчи бўлганман. Вазият шунақа бўлди, энди», – дейди Аҳмадбой Турсунбоев.\n– Шу 10 йиллик фаолиятингиз давомида ҳеч қайси давлат органи билан ўртангизда муаммо бўлмаганми?\n– Йўқ... Битта нарса: агар сиз бировнинг пулини бермасангиз ва у ариза билан шикоят қилса, унда ташкилотингизни ёпишади. Энди ўзингиз ўйланг, мен одамларнинг пулини вақтида тўлаганман-ку, жой-жойига қўйиб берганман. Олинган пулларни қандай қайтаришим эса мени муаммом. Текширишлар бўлмаган, фаолиятимни 2006 йилда бошлаб 10 йил юргизганман.\n– Охири барибир шу билан тугашини билармидингиз?\n– Менинг мақсадим ёмонлик қилиш бўлмаган. Мақсадим ишлаш бўлган. Энди, фуқаролар кўпайганидан кейин, уларнинг пулини нима қилишим керак. Жой қурганман, ферма қурганман, шуни юрғизаман деб ҳаракат қилганман. Фуқароларни алдамоқчи бўлмаганман.\n– Сизга кўплаб санъаткорлар пул бергани ҳақида гап-сўзлар юради.\n– Фалончи артист сизга пул берган экан, деган гапни мен ўзим ҳам кўп эшитдим. Мен, биринчидан, санъаткорлар билан олди-берди қилмаганман. Ўша пайти ўғил тўй қилганимда тўёна ҳисобидан келган у артистлар. Шерали Жўраевдан пул олибди, Озодбекдан пул олибди деган гаплар миш-миш. Мен артистлар билан умуман пул олди-берди қилмаганман.\nБиров орқали киргизмаган бўлса агар, бирон бир артист шахсан ўзи келиб қўлимга 50-100 минг доллар бермаган.\n– Молиявий пирамида бутун дунёда бор нарса. Бу ғояни кимдандир олганмисиз?\n– Йўқ, менга биров ўргатмаган. Бировлар буни пирамида деяпти. Энди, битта нарсани ўйланг, сиз агар бирон бир ташкилот очиб, ишни вақтида жой-жойида қилиб олиб борсангиз, фуқаролар сизга ишонади. Агар бошидан бировни алдасангиз, сизга ишонмайди. Одамларда менга нисбатан ана шу ишонч бўлган – вақтида пулларини тўлаганман.\n– Сизга берилган жазо тури қамоқ эмас, озодликни чеклашга ўзгартирилса, нима иш қилган бўлардингиз?\n– Агар муҳтарам судьямиз енгил жазо бериб, судга кўчадан қатнасам, имкониятим борича қилиб юрган тирикчилигимни – ўша чорвачилигимни секин-секин йўлга туширардим.\n– Одамлар яна пул олиб келса, оласизми?\n– Йўқ, фуқаролар пул олиб келса олмайман. Чунки ўзингиз ўйланг-да, буни яна юрғизган тақдирингизда ҳам, вақти келиб яна одам кўпаяди, иш яна кенгайиб, яна қамаласиз.\nЭнг ҳалоли, тинчгина чорвадорлик билан шуғулланиб, деҳқончилигимни қиламан.\nМенинг энг катта хатом – фуқаролар ҳаддан ташқари кўпайиб кетганида. Вақтида тўхтатишим керак эди. Тўхтатиш учун 2009-2010 йилларда ёпишим керак эди.\nЖиноят иши очилишига сабаб ҳам одам ҳаддан ташқари кўпайиб кетганида. Деди-деди гаплар кўпайиб кетди. Кўплар кўчада менинг номимни сотиб, иш қилиб юборган. Филиал очган болалар бор. Уларга умуман алоқам йўқ.\n– Устингиздан ариза тушмаган бўлса, жиноят иши очилишидан норози эмасмисиз?\n– Энди ўша пайтда ишим тўғри келмагандир, балки масалан нақд айланма пул қилганим учундир. Нақд пул айланмаси бўлгани учун фуқаролар ҳам кўпайиб кетди. Шунинг ҳисобига балки фирмам ёпилгандир.\nЯнгиликлар » Жамият » Аҳмадбой Турсунбоев – энг катта хатоси, келгуси режалари ва артистлар билан муносабати ҳақида\n13:40 22.02.2020 — Ванга қўрқинчли башоратида бу кун ҳақида нима деган?\n13:20 Коронавирусга қарши вакцина қачон синовдан ўтказилиши маълум қилинди\n13:03 «Одамларни қўрқитяпсиз, ОАВ». Коронавирусдан ўлим ҳолати даражаси мавсумий гриппникидан кўп эмас\n12:43 22 февраль куни Ўзбекистонда кутилаётган об-ҳаво маълумоти\n12:20 Университет филиаллари, клиникалар ва инвестициялар. Туркияга ташрифи якунлари\n12:00 Хитойдаги қамоқхонада коронавирусни оммавий юқтиришди\n11:43 Ўзбекистонда Google, Yandex ва Facebook’нинг ресурслари жойлаштирилади\n11:25 Судъя ва ўқувчи ёшлар учрашуви\n11:06 Олимлар “бақувват” нонушта фойдаси ҳақида сўзлашди\n10:50 Шифокор тавсияси: Кимларга иссиқ душ қабул қилиш мумкин эмас?\n10:33 Ўзбекистонда Anor номли янги тўлов тизими ишга туширилди\n10:15 Россиянинг энг бой аёли маълум бўлди\n22:50 «Аҳмадбой иши» бўйича тўртинчи очиқ суд ҳукми эълон қилинди\n21:21 Аҳмадбой: «Одамлар энди йиғиштираман десам ҳам пулларини олиб келиб топширарди»\n12:36 Аҳмадбой: «Одамлар худодан қўрқсин» (видео)\n17:02 Суд "Аҳмадбой"ни 13 йил муддатга озодликдан маҳрум этди (видео)\n13:15 Бугун Аҳмадбойга сўнгги сўзини айтиш имкони берилади\nШавкат Мирзиёев: «Турк инвесторларга худди Туркиядаги каби шароитлар яратиб берилади»\nСудъя ва ўқувчи ёшлар учрашуви\nНамангандаги меҳмондорчилик пичоқбозлик билан якунланди\nЎзЛиДеП раҳбари Алишер Қодировнинг шов-шувли постига муносабат билдирди\nПахта ва ғалладан бўшаган ерларда лимонзор барпо этилади\nСветлана Ортиқова: «Прокурорларнинг 90 фоизининг муомаласи яхши»\nКоронавирусга қарши вакцина қачон синовдан ўтказилиши маълум қилинди\n«Одамларни қўрқитяпсиз, ОАВ». Коронавирусдан ўлим ҳолати даражаси мавсумий гриппникидан кўп эмас\nХитойдаги қамоқхонада коронавирусни оммавий юқтиришди\nРоссиянинг энг бой аёли маълум бўлди\nАҚШнинг Юта штатида кўпхотинлик учун 5 йил қамоқ жазоси ўрнига жарима белгиланмоқда\nТрамп Жанубий Корея фильмига бош “Оскар” берилганини танқид қилди\nУммон чемпионатида 3та ўйинда 3та гол урган ўзбекистонлик ҳужумчи билан суҳбат\nСпортга жуда ташна одам ва наркоман: нега уларнинг фарқи деярли йўқ?\n"Машъал" клуби икки нафар легионер футболчиларни ўз сафига қўшиб олди\nЎзбекистон МТЖ машғулоти ҳақида Вадим Aбрамовнинг фикрлари (видео)\nЎзбекистонлик спортчи қонидан допинг чиққани сабаб Олимпиададан маҳрум қилинди\n"Барселона" тарбияланувчиси янги мавсумни "Машъал"да ўтказиши мумкин


«Халқ сўзи» газетасининг 2020 йил 12 август сонида қандай мақолалар эълон қилингани билан қизиқяпсизми? - Халқ сўзи\n01:32 12 Август 2020 Жамият\n1. “Жиззах ва Сирдарё вилоятларида 93,4 минг гектар суғориладиган ерларнинг сув таъминоти паст даражада қолмоқда, 109 минг гектар суғориладиган майдонлар ўртача ва кучли шўрланган. «Сардоба» сув омбори тўғонидан сув тошиши оқибатида Сардоба, Оқолтин ва Мирзаобод туманларидаги аксарият сув хўжалиги объектлари, шунингдек, «Марказий Мирзачўл» коллектори ва унга қуюлувчи коллекторлар жиддий талафот кўрди”.\nГазета саҳифаларида эълон қилинаётган “Жиззах ва Cирдарё вилоятларида сув ресурсларидан самарали фойдаланиш ва ерларнинг мелиоратив ҳолатини яхшилаш бўйича кечиктириб бўлмайдиган чора-тадбирлар тўғрисида”ги Президент қарори ана шу ҳаётий ҳақиқатдан келиб чиқиб, шу йўналишдаги ишлар чуқур таҳлил қилгани ҳолда, бажарилиши зарур бўлган вазифаларни белгилаб берди.\n2. “Қишлоқ хўжалигида қулай агробизнес муҳитини ва юқори қўшилган қиймат занжирини яратиш нима учун муҳим? Газета саҳифаларида эълон қилинган “Халқаро тикланиш ва тараққиёт банки ҳамда Халқаро тараққиёт уюшмаси иштирокида «Ўзбекистон Республикаси қишлоқ хўжалигини модернизация қилиш» лойиҳасини амалга ошириш чора-тадбирлари тўғрисида”ги Президент қарори шу долзарб масалага ойдинлик киритиб бераётгани билан аҳамиятлидир.\n3. Шу йилнинг 12-13 август кунлари ёшлар ҳуқуқларини тарғиб қилишнинг долзарб масалаларига бағишланган Инсон ҳуқуқлари бўйича Самарқанд веб-форуми ташкил этилади.\nХўш, Самарқанд веб-форуми ёшларга, Ўзбекистонга нима беради? Ушбу саволга жавоб топмоқчи бўлсангиз нашримизда худди шу мавзуда эълон қилинган мақола билан танишишни тавсия қиламиз.\n4. Сўх — ғоят хушманзара маскан. Бугун ушбу туманда ҳаёт шукуҳи ўзгача намоён бўляпти. Айниқса, ҳозири пайтларда. Президентимизнинг махсус қарори туфайли Сўх ўзгариш ва улкан янгиланиш бўсағасида. Фарғона вилояти ҳокимининг биринчи ўринбосари Мирзоҳид Убайдуллаевнинг «Сўх тумани: ўзгаришлар бўсағасида» мақоласида ана шу долзарб масала очиб берилган.\n5. «Темир дафтар». Унинг яхши ва ёмон томонлари нимада? Олий Мажлис Сенати аъзоси, Ўзбекистон Қаҳрамони Ҳасан Нормуродовнинг «Ўзлигимизни кўрсатадиган фурсат» сарлавҳали мақоласи шу саволга жавоб топиш мумкин.\n6. Суд-ҳуқуқ тизимининг таркибий қисми бўлган адвокатура жисмоний ва юридик шахслар ҳуқуқлари, эркинликлари ва қонуний манфаатларининг ишончли ҳимоясини таъминлашда муҳим аҳамият касб этади. Бугунги кунда адвокатларнинг касбий фаолиятларини муваффақиятли амалга оширишлари учун яна нималарга эътибор зарур? Мухбиримиз Зиёда Ашурованинг «Адвокатлар учун айрим талабларни бекор қилиш таклиф этилмоқда» мақоласида шулар хусусида зарур маълумотларга эга бўласиз.\n6. Давлат-хусусий шерикликни ривожлантириш нега зарур? Олий Мажлис Қонунчилик палатаси депутати Улуғбек Вафоев шу мавзудаги мақоласида давлат-хусусий шерикликнинг замонавий механизмларини ривожлантиришда парламентнинг ролини ошириш билан боғлиқ бир неча масалаларга эътибор қаратилган. Ўқишни тавсия қиламиз.\n7. Ҳар қандай ҳужжат моҳиятини соҳа мутахассислари чуқур очиб бера олади. Кеча Президентимиз томонидан «Суд-тергов фаолиятида шахснинг ҳуқуқ ва эркинликларини ҳимоя қилиш кафолатларини янада кучайтириш чора-тадбирлари тўғрисида»ги Фармон имзоланди. Хўш, ушбу ҳужжатнинг мазмун-моҳияти нималардан иборат? Мухбиримиз Раҳим Шерқулов бу борада соҳа мутасаддиларининг фикр-мулоҳазалари билан ўртоқлашди.\n8. Чумчуқ сўйса ҳам қассоб сўйсин, деган мақол бежиз айтилмаган. Тўғрими? Ҳуқуқий ҳужжатларни ҳам ўз эгалари, тегишли соҳа вакиллари тушунтириб берса, бу бошқа гап. “Халқаро тикланиш ва тараққиёт банки ҳамда Халқаро тараққиёт уюшмаси иштирокида «Ўзбекистон Республикаси қишлоқ хўжалигини модернизация қилиш» лойиҳасини амалга ошириш чора-тадбирлари тўғрисида”ги Президент қарори мазмуни ҳам айнан тааллуқли етук мутахассислар томонидан очиб берилган. Мухбиримиз Дилшод Улуғмуродовнинг мутахассислар билан бўлиб ўтган суҳбатида қарор моҳиятига оид барча тушунчаларга ойдинлик киритилган.\nГазетамиз билан батафсил ушбу ҳавола орқали танишингиз мумкин.


Путин ўз қўшинларига Сурияни тарк этишни буюрди\nРоссия президенти Владимир Путин мудофаа вазири Сергей Шойгу билан, Москва, 2016 йил 14 марти.\nРоссия президенти Владимир Путин Суриядаги ҳарбий амалиётлар ўз мақсадига етганини билдириб, рус ҳарбийларига 15 мартдан Суриядан чиқа бошлашни буюрди. Бу қарорни олқишлаган суриялик мухолифатчилар русларнинг Суриядан чиқиш аломатлари ҳозирча кўзга ташланмаётганини айтмоқдалар.\n14 март куни Кремлда Россия мудофаа вазири Сергей Шойгу ва ташқи ишлар вазири Сергей Лавровни қабул қилган президент Путин рус қўшинларининг асосий қисмини Суриядан олиб чиқиб кетиш сешанбадан бошланиши лозимлигини таъкидлади.\nШунингдек, у Суриядаги зиддиятга барҳам бериш учун Россия тинчлик жараёнида ўз ролини фаоллаштириши кераклигини уқтирди.\nКремль матбуот котиби Дмитрий Песков Россия президенти Москва қарорини етказиш учун суриялик ҳамкасби Башар Ассадга қўнғироқ қилганини, Ассад бу қарорни розилик билан қабул қилганини айтди.\nАйни пайтда Путин Россиянинг Тартусдаги денгиз ва Хмеймимдаги ҳаво базалари аввалги тартибда ўз ишини давом эттиришини билдирди.\n“Бу масканлар қуруқликдан, денгиздан ва ҳаводан яхши ҳимояланган бўлиши лозим”, деди Путин.\nРоссия президенти Сурияда қоладиган рус ҳарбийлари оташкесим тартибига риоя этилишини назорат қилиш билан шуғулланишини қўшимча қилди.\nСурия мухолифати мамнун, аммо...\nСурия мухолифатининг Швейцариядаги бош музокарачиси Муҳаммад Аллуш.\nЖеневадаги тинчлик музокараларида Сурия мухолифатини тамсил этаётганлардан бири Муҳаммад Аллуш Россия қўшинларининг Суриядан ҳақиқатан чиқиб кетиши ижобий ҳодиса бўлишини билдирди, бироқ ҳозирча бундан дарак берадиган ҳеч қанақа аломат зоҳир бўлмаганини қайд этди.\n- Агар Россия қўшинларининг олиб чиқиб кетилиши рост бўлса, бу бир маневр бўлмаса, мен буни олқишлайман, - деди “Жайшул-Исломий” гуруҳи раҳбари ва Швейцариядаги Сурия бўйича музокараларда мухолифатнинг бош музокарачиси бўлган Муҳаммад Аллуш.\nБироқ WhatsApp орқали йўллаган хабарида у “Бу иш амалга ошаётганининг ҳеч қанақа аломати йўқ” дея қўшимча қилди.\nБу орада россиялик ҳарбийлар Суриядан ўз ҳарбий техникасини олиб чиқишга киришгани айтилмоқда. Россия Мудофаа вазирлигининг бугунги баёнотида: “Ҳаво базаси техник ходимлари Россия аэродромларига учиш учун учоқларни тайёрлашга киришди”, дейилган. Баёнотда ҳарбийлар жиҳозлар ва моддий-техник воситаларни самолётларга ташиб, жойлаштираётгани ҳам қайд этилган.\nОбама ва Путин Суриядаги вазиятни муҳокама қилди\nБарак Обама ва Владимир Путин.\nАҚШ президенти Барак Обама душанба куни Россия президенти Владимир Путин билан телефон орқали Суриядаги ҳарбий ҳаракатларни тўхтатишдаги қадамларни муҳокама қилди. Бу ҳақда Оқ уй матбуот хизмати хабар тарқатди.\nОбама ва Путин Россия президентининг Суриядан рус қўшинларини қисман олиб чиқиб кетиш ҳақидаги баёнотини ҳамда бу мамлакатдаги зиддиятга барҳам бериш учун сиёсий музокаралар ўтказиш мақсадида жанговар ҳаракатларни тўла тўхтатиш учун зарур бўлган кейинги қадамларни муҳокама қилдилар.\nАҚШ президенти россиялик ҳамкасби билан сўзлашув чоғида “сулҳ шартномаси кучга кирганидан кейин зўравонлик кўлами қисқаргани”ни олқишлади, бироқ Сурия режимининг ҳали ҳам давом этаётган ҳужумлари жанговар ҳаракатларни тўхтатиш ва БМТ ҳомийлиги остида ўтказилаётган зиддиятни сиёсий йўл билан ҳал қилиши жараёнини хатар остига қўяётганини таъкидлади.\nОбама Сурияга инсонпарварлик ёрдами етказишда ҳам муайян ижобий ўзгаришлар кузатилаётганини қайд этди, бироқ Сурия президенти Башар Ассадга содиқ кучлар келишилган жойларга, хусусан, Дарайяга гуманитар ёрдам тўсиқсиз етказилишини таъминлаши лозимлигини урғулади.\nАҚШ президенти сиёсий ўтиш даври Суриядаги зўравонликка чек қўйиши лозимлигини таъкидлади.


Йўлсоз раҳбар азим Бухоро шаҳрига ҳоким бўлди\nБухороликлар янги раҳбарнинг, жилла қурса, собиқ совет замонидан мерос йўлларни созлаб беришига умид боғламоқда.\nБухоро шаҳрига янги ҳоким этиб, бир неча йиллар давомида “Навоийавтойўл” ширкатининг йўл эксплуатацияси ҳудудий директори лавозимида ишлаган Валижон Ўринов тайинланди.\nБу ҳақда Бухоро вилояти ҳокимлигининг расмий сайтида берилган хабарга кўра, Валижон Ўриновни шаҳар ҳокими қилиб тайинлаш қарори халқ депутатлари шаҳар кенгашининг навбатдан ташқари йиғилишида қабул қилинган.\nШаҳар ҳокимлиги расмийларидан олинган маълумотга кўра, 54 ёшларни қоралаган Валижон Ўринов шаҳарликлар учун кутилмаган раҳбар бўлди.\n- Биз ҳам у кишини таниймамиз ҳали. Биринчи марта кўриб турибмиз. Навоийда йўлқурилишда ишлаган экан, шу ёқдан келтириб ҳоким қилиб қўйдилар, - деди Бухоро шаҳар ҳокимлигининг ўзини таништирмаган расмийси.\nБунга қадар Бухоро шаҳри ҳокими бўлиб ишлаган Ҳайит Комилов эса, вилоят ҳокимлиги сайтидаги расмий хабарда айтилишича, ўз хоҳишига кўра лавозимидан бўшатилган.\nШу йилнинг июн ойида атига 1 йилу 3 ой шаҳар ҳокими вазифасини бажаришга улгурган Ҳайит Комиловнинг бир қатор иқтисодий жиноятларда айбланиб, ҳибсга олингани ҳақида Озодлик ўз манбаларига таяниб, хабар қилган эди.\n- Айтишларича, собиқ ҳоким ер тақсимланиши бўйича айбланяпти. Шаҳар ҳокими ер тақсимланиш бўйича корхона бўладими, жисмоний шахс бўладими қарор чиқариб беради. Мана шу ер тақсимланишида қандайдир жиноятлар қилган¸ деган хабарлар бор. Ўзи бир йил олдин у ҳоким вазифасини ижро этувчи этиб тайинланган эди,- деган эди ўшанда Озодлик манбаларидан бири.\nБухоро шаҳрида истиқомат қиладиган инсон ҳуқуқи фаолларидан олинган маълумотларга кўра, собиқ ҳоким илгари газ таъминоти соҳасида ишлаган пайтда ҳам содир қилган иқтисодий жиноятлари бўйича айбланаётгани ҳақида норасмий маълумотлар олинган.\nСобиқ ҳоким шу кунларда ҳам ҳибсда қолаётгани ҳақидаги норасмий маълумотларни инкор қилмаган Бухоро вилояти Ички ишлар бошқармаси ва шаҳар Ички ишлар бўлими вакиллари Ҳайит Комилов тақдирига оид маълумот беришдан бош тортди.\nБухорода истиқомат қиладиган фермер Бобомурод Раззоқовга кўра, халқ орасида ҳам собиқ ҳокимнининг ҳибсга олинганидан бошқа пичоққа илингулик гап йўқ ва бу кейинги пайтларда ёппасига коррупцияда айбланиб, ишдан олинаётган аксар раҳбарларнинг тақдирига хос умумий ҳолатдир.\n- Ўзи қисқагина ишлади у ҳоким. Кейин коррупцияда айбланиб, ҳибсга олинганини эшитиб қолдик. Шу бўйи бошқа гап-сўз йўқ,- дейди Бобомурод Раззоқов.\nАввалига Бухоро шаҳар ҳокимининг капитал қурилиш, коммуникация, коммунал хўжалик ва ободонлаштириш ишлари бўйича ўринбосари бўлиб ишлаган Ҳайит Комилов ўтган йилнинг март ойида ҳоким вазифасига тайинланган эди.\nҲайит Комиловга қадар Бухоро шаҳар ҳокими вазифасини узоқ йиллар Карим Жамолов бажарган.\nЭндиликда Навоий вилоятидан олиб келиниб, шаҳарга ҳоким қилинган йўлсоз раҳбар Валижон Ўриновдан шаҳарликларнинг умиди катта.\n- Агар йўлсоз бўлсалар, у кишига шаҳарнинг ўзида қиладиган ишлар кўп. Шаҳар йўлларининг кўпи расво бўлиб кетган. Собиқ совет замонидан бери таъмир кўрмаган йўллар бор. Ўша йўлларни ремонт қилиб, ободончилик ишларини давом эттирса, яхши бўларди, - дейди бухоролик фермер Бобомурод Раззоқов.\nЎтган йили декабр ойида Бухоро вилоятининг ҳокими ҳам алмашган ва қарийб 15 йил ҳокимлик қилган Самойидин Ҳусейнов коррупция ҳамда уруғ-аймоқчилик билан боғлиқ иддаолар билан лавозимидан четлаштирилган эди.\nАйни пайтда Самойдин Ҳусейновнинг тақдири ҳам мавҳум қолмоқда.\nУ ишдан олинганидан сўнг Қишлоқ хўжалиги бўйича Бош вазир ўринбосари бўлиб ишлаган Муҳиддин Эсонов вилоят ҳокими вазифасини бажарувчи этиб тайинланган.


Сочларни шампунсиз ювиш қандай самара беради? - 21 Декабря 2015 - www.SheJoT.CoM\nГлавная » 2015 » Декабрь » 21 » Сочларни шампунсиз ювиш қандай самара беради?\nМаргарет Бадор исмли аёл сочларини ярим йил мобайнида шампунсиз ювади. Натижалар эса ҳайратланарли! Қуйида бунга ўзингиз амин бўласиз.\n"Сочларимни ювишда шампунь ўрнига ичимлик содаси ва олма сиркасидан фойдаланиб кўрмоқчи эдим. Мазкур муолажа бир ой давом этиши керак эди. Аммо мен уни тўхтатмасликка қарор қилдим”, — дейди Маргарет Бадор.\n"Шампундан фойдаланмаётганимга олти ой бўлди. Ҳаммаси кичик тажриба ўтказиб кўриш истагидан бошланди. Танишларимдан бири менга бир ой мобайнида сочларимни ювишда ўзи ўтказаётган тажрибадан фойдаланиб кўришни тавсия қилди. Мен унинг таклифини истамайгина қабул қилдим. Шампундан воз кечганимга афсусланмаяпман, аксинча хурсандман. Натижалар мени қувонтирди.\nШампунсиз юваётганимдан бери сочларим анча соғломлашди ва силлиқлашди. Уларнинг ёғланиши ва кирланиши ҳам камайди. Авваллари сочларимни ҳар икки-уч кунда ювган бўлсам, ҳозир тўрт-беш кунда ювмоқдаман. Улар тобора юмшоқ, жилокор бўлиб бормоқда. Аввалгидек қичишмаяпти ҳам(шампунь сочларимни қуритиб юборган бўлса керак). Умуман олганда, соч билан боғлиқ муаммоларим камайди.\nСочларимни табиий воситалар ёрдамида ювишим пулимни ҳам тежамоқда. Олти ой мобайнида сочларимни ювиш учун ярим қути ичимлик содаси ва бироз олма сиркаси ишлатдим холос”, — дейди Маргарет.\nҲам ҳамёнбоп, ҳам фойдали бу усул сизда ҳам қизиқиш уйғотган бўлса қуйидаги рецепт ёрдамида сочларингизни парваришлаб кўринг:\n2 ош қошиқ ичимлик содасини шиша идишдаги 500 мл сувга аралаштиринг. Тайёр илиқ аралашма билан сочларни чайиб олинг.\nЭнди эса 2 ош қошиқ олма сиркаси ва 500 мл сув ёрдамида бу ҳаракатни такрорланг. Бу аралашма узун сочлар учун мўлжалланган. Агар сочингиз калтароқ бўлса, камроқ аралашма ҳам етади. Сочларингизни ювиб бўлгандан сўнг тоза бўлмагандек туюлса, кейинги сафар аралашмага содани кўпроқ қўшиш тавсия этилади.\nКатегория: Foydali maslahatlar / Полезны советы | Просмотров: 1168 | Добавил: iphone | Теги: Yangilik, newsuz, uznews, xabarlar, habarlar, новости, yangiliklar, ahborot, news | Рейтинг: 0.0/0


Мухолифат вакиллари Ўзбекистоннинг кечаги куни, бугуни ва эртасини муҳокама қилди\n15 апрел 2021, Тошкент вақти: 21:43\nШайбон 10-11 ноябрь кунлари Тошкентда “Ўзбекистон: кеча, бугун, эртага” деб номланган форум ўтказилди. Унинг ишида мухолифатдаги “Эрк”, “Бирлик халқ ҳаракати” партиялари, инсон ҳуқуқларини ҳимоя қилиш жамиятлари ва нодавлат ташкилотлар вакиллари иштирок этди.\nУшбу форумнинг биринчи куни “Бирлик халқ ҳаракати” партиясининг муҳожирликдаги вакили Пўлат Охуновнинг кутилмаган баёноти билан эсда қоладиган бўлди.\n“Эрк” ва “Бирлик” ўз вазифасини бажариб бўлди ва улар Ўзбекистон мустақилликка эришгандан кейин мамлакатнинг янги сиёсий ҳаётига керак эмас”, деди П.Охунов форумда.\nБирликчининг бу сўзлари кўпчиликнинг эътирозига сабаб бўлди. Хусусан, “Эрк” партияси аъзоси Бахтиёр Исабеков партия ҳали курашда давом этмоғи лозимлигини таъкидлаб, бунга асослар келтирди. Унинг айтишича, мустақилликдан сўнг ҳозир амалда бўлган ҳукуматнинг фақат мақомигина ўзгарган. Мустамлака учун хизмат қилган механизм мустақиллик учун хизмат қила бошлади, деди Б.Исабеков.\nФорумнинг иккинчи куни мамлакат президентининг истеъфосини талаб қилиш керакми ёхуд ҳукумат билан конструктив мулоқот ўтказиш лозимми, деган масала юзасидан кескин баҳс-мунозараларга бой бўлди.\nБу масалада иштирокчиларнинг фикри иккига бўлинди.\n“Бирлик” вакили партия ҳукумат билан мулоқот олиб бориш позициясини танлашини маълум қилди. Унинг фикрича, Президентни халқ сайлаган, жаҳон ҳамжамияти ҳам уни тан олади. Шунинг учун ушбу ҳукумат билан мулоқотни йўлга қўйиш лозим.\n«Эзгулик» инсон ҳуқуқларини ҳимоя қилиш жамияти раисаси Васила Иноятова бирликчиларнинг позициясини маъқуллади.\n“Эрк” партияси марказий кенгаши аъзоси Отаназар Орипов эса ҳукумат билан мулоқот ўтказиш таклифини танқид қилди.\nЭркчиларнинг фикрини «Иқтисодчилар клуби”, “Озод овоз”, “Мазлум” ташкилотлари вакиллари қўллаб-қувватлади.\n“Мазлум” инсон ҳуқуқларини ҳимоя қилиш жамияти ижрочи директори Аъзам Турғуновнинг фикрича, ўн беш йилдан буён мухолифат билан мулоқотга киришмаган ҳукуматдан энди бу йўлни кутиш тўғри эмас.\nКузатувчилар форумда иштирок этган мухолифат вакилларида якдиллик ва бир ғоя атрофида бирлашишга интилиш кузатилмаётганини қайд этди. Кузатувчиларнинг эътирофича, мухолифатнинг президент истеъфосини қатъий талаб қилаётганлар ва ҳукумат билан конструктив мулоқот ўтказиш тарафдорларига бўлингани уларнинг жиддий куч сифатида мавқеини йўқотиб бораётганидан далолат беради.


“Tesla” компанияси ишлаб чиқарадиган смартфоннинг суратлари пайдо бўлди - EFFECT.UZ\n. 11:34 | 22.11.2021\nИлон Маск “Tesla” бренди остида смартфонлар ишлаб чиқаришни бошлайди. У “Tesla Phone” деб номланади. Интернетда Маскнинг компанияси ишлаб чиқарадиган смартфоннинг суратлари пайдо бўлди.\nҚайд этилишича, “Tesla Phone” етакчи смартфон брендларидан кам бўлмаган юқори бурчакли дизайн ва флагман хусусиятларга эга бўлади. Тахминларга кўра, смартфон камераси кўринмайди. Катта еҳтимол билан, смартфон шаффоф, тусини ўзгартириши мумкин бўлган электрохром ойнага эга бўлади ва унинг остидаги камера ҳақиқатан ҳам кўринмас бўлади.\nМаълумот учун, бундай ойна аллақачон спорт автомобилларида қўлланилган ва ”OnePlus Sonsept One” смартфонида тақдим этилган.\n“Tesla Phone” Снапдрагон 898 чипида қурилиши, 4к дисплейга, 108 мегапикселли асосий сенсорли учта орқа камерага эга ва 2 терабайтгача сақлаш сиғими билан жиҳозланган бўлиши мумкин. Аммо смартфонинг нархи қанча бўлиши ошкор этилмаган.\nАввалроқ, Илон Маск Tesla автопилоти мукаммал эмаслигини тан олганлигини ҳамда Илон Маск дунёнинг энг бой одамлари учлигига кирганлигини ҳабар берган эдик.\nTeglar:Ilon Mask, Tesla


Андижоннинг Эски шаҳар қисмида катта миқёсдаги реконструкция ишлари бошланди | Бир пиёла чой\n← «- Салом, танишсак бўладими? — Аввал менинг кимлигимни билинг!» (Саволига муносиб жавоб йигитнинг кўзларини очди)\nОта-онага оқ бўлишнинг баъзи кўринишлари ёҳуд муштипар онанинг кўз ёшлари (Пойтахтимиздаги бўлган воқeа) →\nАндижоннинг Эски шаҳар қисмида катта миқёсдаги реконструкция ишлари бошланди\nШу кунларда Андижон шаҳрида қурилиш ва ободонлаштириш ишлари қизғин равишда олиб борилмоқда, деб ёзади Андижон вилояти ҳокимлиги портали.\nШаҳарнинг Эски шаҳар қисмида катта миқёсдаги реконструкция ишлари амалга оширилмоқда. Вилоят архитектура ва қурилиш бош бошқармаси ходими Сарварбек Комилов “Андижоннома” газетаси мухбири билан суҳбатда қилинажак ишлар ҳақида батафсил маълумот бериб ўтди.\nАндижоннинг Эски шаҳар қисмидаги Адабиёт ва санъат музейлари бирлаштирилиб, ўлкашунослик музейи биноси таъмирланади ва бу ерда Ёшлар маркази ташкил этилади. Бундан ташқари, Жомеъ архитектура мажмуаси реконструкция қилиниб, унинг олдида мўъжаз хиёбон барпо этилиб, “Андижон Регистони”га айлантирилади. Ушбу кўча “Маънавият ва маърифат” кўчаси деб номланади.\nОлтинкўл кўчаси кенгайтирилиб, Мустақиллик кўчаси деб қайта номланади. Кўчанинг иккала томонидан 2 ва 3-қаватли турар жой бинолари қурилиб, уларнинг 1-қаватларида хизмат кўрсатиш шохобчалари жойлаштирилади.\nОқравот кўчасидаги қуриб битказилмаган бино ўрнида кўп қаватли “Камолот” уйи барпо этилади. Бу кўчани Ёшлар кўчаси деб аташ мўлжалланмоқда. Шунингдек, Янги шаҳар ҳудудидаги Бобур майдонида мусиқали фаввора қурилади. Майдон ёнидаги Темирйўлчилар маданият уйида буюк аллома, шоир Бобур Мирзо шарафига музей ташкил этилади ҳамда бу музей майдон ва фаввора билан яхлит бир мажмуани ташкил этади.


Андижонда «замҳоким»нинг ўғли уч нафар оғайниси билан 13 яшар қизга нисбатан уятсиз-бузуқ ҳаракатлар содир қилгани рост бўлиб чиқди. Бироқ...\nАндижонда «замҳоким»нинг ўғли уч нафар оғайниси...\n22.03.2022 18:41 0 7470\nИжтимоий тармоқларда Андижон вилоятининг Пахтаобод туманида истиқомат қилувчи аёл 13 яшар қизига нисбатан туман ҳокими ўринбосарининг ўғли ва унинг бир неча оғайнилари уятсиз-бузуқ ҳаракатлар содир қилганини билдириб, ўз вақтда керакли чоралар кўрилмагани оқибатида йигитлардан икки нафари қочиб кетгани, шунга қарамай, ҳуқуқни муҳофаза қилувчи органларнинг айрим ходимлари ҳамон ўз вазифасида ишлаб келаётганини айтган видеоси тарқалди.\n«Xabar.uz» сўровига жавобан Бош прокуратура матбуот хизматининг ҳолатга ойдинлик киритишича, дарҳақиқат, шундай воқелик ўтган йилнинг май ойида Андижонда содир бўлган.\nВояга етмаган қизга нисбатан уятсиз-бузуқ ҳаракатлар содир этган йигитларнинг бири туман ҳокими ўринбосарининг ўғли экани ҳам тўғри. Воқелик юзасидан ўша вақтнинг ўзида Жиноят кодексининг 129-моддаси 1-қисми (Ўн олти ёшга тўлмаган шахсга нисбатан уятсиз-бузуқ ҳаракатлар қилиш) билан жиноят иши қўзғатилган.\nЖиноят ишлари бўйича Пахтаобод тумани судининг 2021 йил 30 августдаги ҳукми билан икки нафар судланувчи қайд этилган моддада назарда тутилган жиноятни содир этганликда айбдор деб топилиб, 4 ой муддатга озодликдан маҳрум этиш жазоси тайинланган.\nМазкур ҳукмни ўзгаришсиз қолдириш ҳақидаги Андижон вилоят судининг ажрими Олий суднинг кассация инстанциясида бекор қилиниб, жиноят ишини қайтадан кўриш учун Тошкент шаҳар судига юборилган.\nАндижон суд ҳоким ўринбосари уятсиз-бузуқ


Дунёдаги энг ингичка минора бир ойлик фаолиятидан сўнг ёпилди\n23:25 / 12.09.2016\n2016 йилнинг августида эксплуатацияси йўлга қўйилган дунёдаги энг ингичка минора ҳисобланмиш Англиянинг i360 минораси ташрифлар учун ёпилди. Бу ерга ташриф буюрганлар ҳадеб қулфланиб қолаверганидан кейин иншоотни вақтинчалик ёпишга қарор қилинди. ВВС янгиликлар хизмати шу ҳақида маълум қилди.\n11 сентябрда Брайтондаги янги минорага одамларни қўйиш тўхтатилди. Шу куни эшик сенсорларидаги носозликлар туфайли 200 нафар киши капсула ичида қолишга мажбур бўлди.\n8 сентябрда i360 иншооти очилиши шарофатига уюштирилган ёпиқ тадбирда тахминан 180 киши капсулада икки соатини ўтказган. Оқшом иштирокчилари орасида ҳомиладор аёл ҳам бўлган.\nМинорани бошқарувчи компания ходимлари аттракционга сотилган чипталар пулини қайтаришга ёки мижозлар ташрифи учун бошқа қулай вақт таклиф этишга ваъда беришди. Ҳозирда мутахассислар миноранинг техник ҳолатини текширувдан ўтказишмоқда.\ni360 иншооти 162 метр узунлик ва 4 метр диаметрга эга бўлиб, у дунёдаги энг ингичка минора ҳисобланади. Объект машҳур "Лондон кўзи" чархпалагини бунёд этган Marks Barfield Architects идораси меъморлари томонидан лойиҳалаштирилган. 138 метр баландликка кўтарилувчи i360 платформасига чипта нархи - 5 фунт стерлинг (тахминан 7 доллар).\nЛондон минора носозлик\n«Мен ҳарбий жиноятчиман» - Британияга бораётган Саудия шаҳзодасини қандай кутиб олишмоқда?\nЛондонда болаларни «ўлим отрядларига» ёллаган ўқитувчи қамалди\nЕвропадаги энг истиқболли шаҳар номи маълум қилинди


Намангандаги хонадонда газ портлаши оқибатида эр-хотин ва уларнинг 3 нафар фарзанди куйиб, тан жароҳати олди — Sof.uz\nНамангандаги хонадонда газ портлаши оқибатида эр-хотин ва уларнинг 3 нафар фарзанди куйиб, тан жароҳати олди\n12.12 10:46 69 Ўзбекистон\nНаманган туманида 12 декабрь куни хонадонлардан бирида газ портлади. Бу ҳақда вилоят Фавқулодда вазиятлар бошқармаси хабар қилди.\nМаълум қилинишича, шу куни соат 03:20 атрофида туманнинг «Ғайрат» маҳалласининг Беруний кўчасидаги 57-уйда ёнғин содир бўлаётгани ҳақида маълумот келиб тушган. Ёнғин қутқарувчилари 03:24 да воқеа жойига етиб борган, 03:26 да ёнғин ҳудуди ўраб олинган.\nҚайд этилишича, чақнашга хонадонга тортиб келинган газ трубаси жўмраги носозлиги сабабли сизиб чиққан табиий газ тўпланиши ва уй эгаси газ ҳидини сезмай, электр чиқорни ёқиши сабаб бўлган.\nТаъкидланишича, портлаш оқибатида хонадон эгаси, унинг турмуш ўртоғи, 3 нафар фарзанд (2 нафар қиз ва 1 нафар ўғил) куйиб, тан жароҳати олган. Бундан ташқари, уйнинг шифт ва том қисмидан 20 квадрат метр жой ҳамда қисман уй-рўзғор буюмлари ёниб зарарланган.\nВилоят ФВБ куз—қиш мавсумида хоналарни иситишда ностандарт, қўлда ясалган анжомлардан фойдаланмасликни тавсия қилган.


“Ёш сардор Х” лойиҳаси иштирокчилари Самарқандда - zarnews.uz\n“Ёш сардор Х” лойиҳаси иштирокчилари Самарқандда\nЎзбекистон ёшлар иттифоқи ҳамда Хитойнинг “Hi China“ дунё ёшларини ривожлантириш форуми ўртасида имзоланган ўзаро ҳамкорлик меморандуми доирасида ташкил этилган “Ёш сардор Х“ лойиҳаси иштирокчилари Самарқанд вилоятига келди.\nТашриф доирасида меҳмонларнинг Самарқанд шаҳридаги диққатга сазовор жойларга саёҳати уюштирилди. Айниқса, Мирзо Улуғбек расадхонаси, Афросиёб музейидаги экспонантлар билан танишар экан, Хитой ва Самарқанд алоқаларининг жуда қадимдан ўрнатилганидан ҳайратландилар.\nДастур лойиҳасига кўра, иштирокчилари томонидан Самарқанд ёшлари учун амалий семинар ўтказилиши режалаштирилган.\nТеглар: ёшлар иттифоқи Хитой\nБуларни билармидингиз? Хитойда инглиз тилида гапирувчилар АҚШ аҳолисидан кўпроқ экан\nХитойда биотехнология корхонасининг портлаши оқибатида 6 киши ҳалок бўлди


Марказий Осиё давлатлари сиёсий жиҳатдан БААга ўхшаш бўлиши мумкин: Ғарб экспертларининг фикри\n13 Avgust 21:40 / Published in Ўзбекистон янгиликлари\nҒарб экспертлари Марказий Осиёга янги иттифоқ керак деб ҳисоблайдилар\nРасмий Москва 6-август куни бўлиб ўтган Марказий Осиё давлат раҳбарлари йиғилишининг саммитига ҳали жавоб бермади.\nМинтақанинг бешта мамлакати ўртасидаги кейинги ҳамкорлик улар ўртасидаги алоқаларнинг мустаҳкамланишига олиб келади. «Республикалар ўртасидаги алоқа қанчалик кучли бўлса, Россия билан алоқа шунчалик сезилмайди», деб ҳисоблайди ғарблик сиёсий таҳлилчилар.\nСаммит Афғонистондаги уруш фонида Россия, Тожикистон ва Ўзбекистоннинг минтақадаги қўшма ҳарбий машғулотлари даврида ўтказилди. Натижада, учрашувда иккала масала ҳам кўтарилди, чунки Россияда бу ёъналишда ортиқча баҳо берилган деган фикр бор.\nУчрашувда беш мамлакат раҳбарлари Афғонистон билан қўшнилар сифатида Ислом Республикасидаги можарони ҳал қилишда иштирок этишлари кераклиги ҳақида келишиб олдилар. Мирзиёев бошқа президентларни бундай қарорнинг тўғрилигига ишонтира олди. Бундан ташқари, кафиллар Афғонистондаги урушни тинч йул билан ҳал қилишга ёрдам берадиган ва ҳисса қўшаётган бошқа давлатларга миннатдорчилик ва қўллаб-қувватлашларини билдирдилар.\nШундай қилиб, беш давлат ўртасидаги муносабатларни мустаҳкамлашнинг дастлабки босқичида ҳам президентлар кўрсатган масъулиятнинг сезиларли даражада ошганини сезиш мумкин. Улар шуни кўрсатадики, ҳар бири алоҳида эмас, балки ўз давлатлари ва қўшни давлатларга таъсир кўрсатиши мумкин бўлган минтақавий муаммоларни ҳал қилишда ягона механизм сифатида ҳаракат қилади. “Бу ёндашув тез орада Қозоғистон, Тожикистон ва Қирғизистоннинг КХШТда иштирок этиш заруратини бартараф қилиши мумкин. Келгусида маълум хавфсизлик шартномасини имзолаш мумкин, бу эса ўз навбатида Ўзбекистоннинг ҳарбий доктринасига зид бўлмайди”, — дейишади ғарблик экспертлар.\nАфғонистон саволидан ташқари, бешта давлат раҳбарлари ички вазифалар ва муаммолар ҳақида гаплашдилар. Хусусан, улар транспорт-транзит соҳасидаги янада яқин ҳамкорлик масалаларига тўхталди. Давлатлар раҳбарлари юк ва юкларнинг эркин ва тўсиқсиз транзитини таъминлаш, янги халқаро маршрутларни яратиш ва модернизация қилиш ниятида. Келгусида республикалар ўртасидаги товар айирбошлаш ҳажми ошиши, хорижий инвеститсияларни жалб қилиш ва халқаро этказиб беришни кўпайтириш. «Бундай истиқболлар тўғридан -тўғри ЕОИИга таҳдид солади», — дейди ғарблик сиёсатшунослар воқеа ҳақида.\n2016 йилда Шавкат Мирзиёев ҳокимият тепасига келиши билан республикалар ўртасидаги муносабатларнинг илиқлашуви давом этмоқда. «Қандай бўлмасин, ҳозирги ҳамкорлик суръатларини сақлаб, Марказий Осиё сиёсий нуқтаи назардан яқин орада БААнинг янги турига айланиши мумкин», дейди экспертлар.\nTagged under: МОСКВА, РАСМИЙ, реакция, РОССИЯ, СИЁСИЙ, ЭКСПЕРТ, ҒАРБ\nЎзбекистон ИИВ : чегарани кесиб ўтиш қоидалари ўзгартирилди\nБир гуруҳ одамлар томонидан зўрлаш одатий ҳолга айланадими?


"Бир йигит ва уч қиз ҳангомаси" китоби, Озод Мўъмин\n"Супертабассум" сериясининг ушбу сонига Озод Мўъминнинг ҳажвиялари киритилган. Танийдиганларингиз уни физика-математика фанлари номзоди, ихтирочи, фантаст-ёзувчи ва қўшиқлар муаллифи сифатида биласиз. Энди муаллифнинг бу хилдаги асарлари билан танишиб кўринг. Китобдаги ҳангомалар, ҳазиллар сизда табассум уйғотса ва шу билан бирга фикр туғдирса ажаб эмас.\nБир йигит ва уч киз хангомаси


1. Ижтимоий тармоққа киришдан аввал умрнинг қадрини ёдга олиш. Ҳадиси шарифда умрнинг қадри ҳақида шундай марҳамат қилинади:\n2. Ижтимоий тармоқдаги ўзаро алоқаларда мусулмон киши ўзига тақво ва чиройли хулқни лозим тутиши керак. Тақво, яхшилик ва ҳусни хулқ ҳақида Абу Зар ал-Ғифорий разияллоҳу анҳудан ривоят қилинган ҳадиси шарифда:\n3. Ижтимоий тармоқ орқали ўзга жинс вакиллари билан муносабат қилишда номаҳрамлик масаласига жуда эҳтиёт бўлиш керак. Мана шу масалага бепарво бўлиш кўп муаммоларга сабаб бўлмоқда. Ижтимоий тармоқларда бир-бирига номаҳрам бўлган шахсларнинг ўзаро ножўя суҳбатлари оилалар ўртасидаги кўплаб ажримларга ҳам сабаб бўлмоқда. Ҳали оила қурмаган ёшлар орасида ҳам ижтимоий тармоқларда турли ношаръий муносабатлар, ҳаёсизлик, зинонинг виртуал кўринишлари кузатилмоқдаки, бу нарсалар шариатимизда қатъиян ман қилинган. Тўғри, шариат қоидаларига амал қилиб, беғараз мақсадлар билан, зарурат миқдорича бирор маълумот олиш, сўраб ўрганиш мумкин. Лекин ўзаро “электрон муҳаббат” алоқаларини ўрнатиш ҳаром ҳисобланади.\n4. Ижтимоий тармоқ орқали ёлғон хабар ва аудио ҳамда уйдирма сурат ва видеоларни тарқатмаслик талаб қилинади. Одамлардан эшитган нарсасини суриштирмай гапиравериш гуноҳ эканига қуйидаги ҳадиси шариф ҳам яққол далил ҳисобланади. Пайғамбаримиз алайҳиссалом:\n5. Кишиларнинг шаънига тажовуз қилиш авж олмоқда. Энг ачинарлиси – кўпинча тарқатилган ёлғон маълумотлар оқибатида инсоннинг обрў ва шаъни топталмоқда, таъна тошлари отилмоқда, шариатимизда қайтарилган катта гуноҳларга йўл очилмоқда.\n6. Нотўғри фатво ва қарашлар тарқалмоқда. Турли оқимлар ўзларининг манфур қарашларини ёшлар онгига сингдириш учун ижтимоий тармоқлардан кенг кўламда фойдаланмоқдалар. Бу эса диндан, диний маърифатдан яхши хабардор бўлмаган кишиларни, айниқса ёшларимизни, соф ақидадан оғиб кетишига, фиқҳий мазҳаблар борасида нотўғри фикр ва тушунчалар шаклланишига сабаб бўлмоқда.\n7. Фаҳш ва беҳаёликлар тарқалмоқда. Ёвуз ниятли кимсалар ғаразли мақсадлари йўлида ва халқнинг ўзлигини емириш учун турли усуллардан фойдаланади. Улардан бири – жамиятда ахлоқий бузуқликни ёйишдир. Бу йўлда ғаламислар ижтимоий тармоқ орқали ахлоқсизликни, фаҳшни кенг тарқатишга бор имкониятларини сарфламоқдалар. Беҳаёликка йўғрилган тасвирлар, видео-роликлар тарқатиш орқали ер юзида фасод тарқашига “хизмат” қилмоқдалар.\n8. Аҳли илм, имом, уламо кишилар ҳақида бўҳтон уюштирувчи, уларни обрўсизлантиришга уринувчи гуруҳлар кўпаймоқда. Уламолар, имом-домлаларни яқиндан танимаган, улар ҳақида аниқ маълумотга эга бўлмаган кишилар мазкур бўҳтончи гуруҳларнинг таъсирига тушиб, сўзларига ишониб, улкан гуноҳ бўлган – ғийбат балосига мубтало бўлмоқдалар. Бу ҳақда Ҳазрати Ибн Аббос разияллоҳу анҳумо шундай деганлар:\n9. Кишиларнинг, хусусан ёшларнинг руҳиятига, ахлоқига салбий таъсир кўрсатмоқда. Ижтимоий тармоқ орқали фикр билдириш ва бунинг ортидан мақтов (“лайк”)ларни қўлга киритишга уриниш бугунги ёшларини тобора ўз домига тортмоқда. Бунинг салбий томони шундаки, фойдаланувчи бундай мақтов (“лайк”)ларни яна ва яна олишни истайди ва роҳатланади. Бунинг оқибатида улар виртуал дунёга буткул шўнғиб кетадилар ва ташқи дунёдан узиладилар. Ижтимоий тармоқларга боғланиб қолган ёшлар бошқалар билан жонли мулоқотда қийналади, одамови бўлиб қолади, дўстлашишда адашади. Фақат ижтимоий тармоқда топган “дўст”ларининг фикри билан иш кўрадиган бўлиб қолади.\n"Ижтимоий тармоқдан фойдаланиш одоби" номли мавъизани юклаб олиш (PDF форматда)\nКиритилган вақти: 25/03/2021 18:29; Кўрилганлиги: 83\nМатериал манзили: https://savad-ul-azam.uz/islam/juma/26032021-y-ijtimoiy-tarmoqdan-foydalanish-odobi\nЧоп этилган вақт: 28/11/2021 04:35


2 Июл 2020 732\nЖорий йил 30 июндан Ўзбекистон товар-хом ашё биржасининг биржа савдоларига АИ-80-ЛЮКС-К2-Л маркали автомобиль бензини қўйила бошланди. Биржа савдоларида автоёқилғининг сотувчиси сифатида «Фарғона нефтни қайта ишлаш заводи» МЧЖ иштирок этяпти.\nМазкур янги биржа товари бўйича 2 та стандарт биржа шартномалари очилди. Уларнинг шартларига кўра АИ-80 (октан рақами 77, тадқиқот октан рақами 82,5) автомобиль бензининг бошланғич нархи бир тоннаси учун 4 300 000,0 (акциз солиғи билан) сўм ва 3 964 748,0 сўм (акциз солиғисиз)ни ташкил этади. Товарни етказиб бериш шартлари – FCA Охунбобоев темир йўли бекати.\n«Ўзбекнефтегаз» АЖ нефть базалари, автомобиль ёқилғи қуйиш шохобчалари ва бензинни ўз эҳтиёжлари учун харид қиладиган бошқа юридик шахслар АИ-80 люкс маркали автомобиль бензиннинг харидорлари ҳисобланади. Савдолар эркин, ошкора ва барча иштирокчилар учун тенг шароитлар таъминланган ҳолда ўтказилмоқда.\nБиржа савдоларида иштирок этиш учун ЎзРТХБ АЖ да онлайн аккредитациядан ўтиш ва биржанинг брокери билан шартнома тузиш лозим, деб хабар беради жамият матбуот хизмати.


Самарқандда "Nexia" каналга тушиб кетиши оқибатида уч киши ҳалок бўлди\nСамарқанд туманида "Nexia" каналга ағдарилиши оқибатида уч киши ҳалок бўлди.\nВилоят Ички ишлар бошқармаси Ахборот хизматининг маълум қилишича, ҳалокат 8 май куни соат 02:40 атрофида туманнинг "Бадал" МФЙ ҳудудида содир бўлган. "Nexia" автомобили ҳайдовчиси ҳаракатланиб кетаётиб, бошқарувни йўқотган ва машинанинг орқа ён қисми билан каналга ағдарилган.\nМашинанинг олд ўриндиқларидаги ҳайдовчи ва йўловчи сувдан чиқишга улгуришган. Орқада ўтирган 15, 16 ёшли мактаб ўқувчилари ҳамда 29 ёшли йигит ҳалок бўлган. Уларнинг икки нафари Самарқанд тумани 24-сонли мактабнинг ўқувчиси бўлган.\nМазкур ҳолат юзасидан Жиноят кодексининг 266-моддаси (транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилиб, тергов ҳаракатлари олиб борилмоқда.\nКиритилди: 21:18 12.05.2022. Ўқилди: 2034 марта. Фикрлар сони: 1 та.


Видео: Лайлатул Қадр кечаси қандай амалларни бажариш керак? - EFFECT.UZ\nЛайлатул Қадр – “белгилаш кечаси”, яъни йил давомида қилинадиган турли амаллар, топиладиган ризқ, бир сўз билан айтганда тақдирлар белгиланадиган кечадир.\nКечанинг қандай аломатлари бор? Унда қайси дуоларни ўқиш керак ва уни қандай ўтказиш керак?\nБу саволларга Тошкент шаҳар, Шайхонтоҳур тумани, “Хўжа Аламбардор” масжиди имом-хатиби Одилхон қори Юнусхон ўғли шундай жавоб берди:\n– Расулуллоҳ соллаллоҳу алайҳи васаллам бу кечани қандай ўтказар эдилар? Ойша онамиз розияллоҳу анҳу айтадилар: “Расулуллоҳ соллаллоҳу алайҳи васаллам Рамазоннинг охирги ўн кунлиги келса, кечалари ухламасдилар ва уйдагиларни ҳам ибодат қилишга уйғотар эдилар” (Имом Бухорий, Имом Муслим ривояти).\n1. Хуфтон ва бомдод намозларини жамоат билан ўқинг. Расулуллоҳ соллаллоҳу алайҳи васаллам: “Ким хуфтон намозини жамоат билан ўқиса, гўё кечанинг ярмини бедор ўтказибди. Ким бамдод намозини жамоат ила адо қилса, гўё кечанинг барчасида намоз ўқибди”, деганлар (Имом Муслим ривояти).\n2. Дуо қилинг. Оиша онамиз розияллоҳу анҳо: “Ё Расулуллоҳ агар Қадр кечасини топишга муваффақ бўлсам нима деб дуо қилай?” деб сўрадилар.\n“Аллоҳумма иннака аъфуввун кариймун туҳиббул аъфва фаъфу аънний“\n“Аллоҳим, албатта, Сен кечиргувчисан, кечиришни яхши кўрасан. Гуноҳларимни кечиргин“ (Имом Термизий ривояти).\nПалов, ширгуруч тарқатиш урф-одатларимизга зидми? Бунга сиз нима дейсиз?\nTeglar:Лайлатул қадр кечаси\nЛайлатул қадр кечаси қачон бўлади? Аудио форматда эшитинг


Ўзбекистон Республикаси Ташқи ишлар вазирлиги расмий сайтида Хитойда яшаётган ва эркинлиги турмуш ўртоғи томонидан чекланаётганини эълон қилган Ўзбекистон фуқароси Шодиёна Давлатова тўғрисида маълумот берди. Хабарда айтилишича мазкур вазият мамлакатимизнинг Пекин шаҳридаги Элчихонаси консуллик бўлими томонидан назоратга олинган.\nУшбу ҳамюртимиз ўтган йили апрел ойида Андижон шаҳрида Хитой фуқароси билан қонуний никоҳдан ўтган ҳамда доимий яшаш учун ХХРга учиб кетган. Тез орада ички оилавий низолар туфайли Элчихона кўмагида ватанга қайтган. Лекин кейинроқ ўз хоҳишига кўра яна турмуш ўртоғининг ёнига жўнаб кетган. 31-март куни Ш.Давлатова Элчихонага қайта мурожаат қилган ва яшаш шароитлари ва турмуш ўртоғи томонидан зулм қилинаётгани тўғрисида шикоят қилган ҳамда Ўзбекистонга қайтиш истагини маълум қилган.\nОилавий келишмовчиликлар ва турмуш ўртоғи томонидан берилган ваъдаларнинг бажарилмаслиги туфайли шундай илтимос билан Ўзбекистон фуқароси М.Т. ҳам Элчихонага мурожаат қилган. М.Т. воситачи фирма орқали хорижлик билан танишган ва ўтган йилнинг декабр ойида никоҳни расмийлаштириб Хитойга кетган.\nЯна қўшимча қилинишича, Ўзбекистоннинг Пекин шаҳридаги Элчихонаси маълумотларига кўра айни пайтда Хитой Халқ Республикасида худди шундай ҳолатга тушган ўнлаб фуқароларимиз мавжуд. Шу муносабат билан Ўзбекистоннинг дипломатик ваколатхонаси томонидан уларнинг шахсини аниқлаш ва консуллик ёрдами кўрсатиш бўйича тегишли ишлар ташкиллаштирилган.\nТермизда ўзини ёқиб юборган эркакка ҳокимият ер ажратиб берди\nЧирчиқда эркак расмий никоҳсиз аёлининг уйида танишини ўлдирди\nМагнитогорскдаги воқеада Ўзбекистон фуқароларидан ҳеч ким жабр кўрмаган\nНигора 11 апрел 2019 16:04\nАлбатта айб кизларимизни узларида! Хитойликлар уйгур мусулмон биродарларимизга муносабатлари аник! Бошка дин вакилларига яна яшаш шароити номаьлум одамларга турмушга чикишади?? Азиз аёллар аклингизни йигиб олинг! Бир икки сум пулни деб иймонингиз,виждонингиз ва ватанингизни асло сотманг! Бу кизимизга келсак,кур бир марта хассасини йукотади! Иккинчи марта эса факат ахмок одамгина хато килади..\nУлугбек 12 апрел 2019 04:56\nХитой аёлларига киргин келибми . Ёки одам камалиб колибми Хитойда. Маколларни укиб укмаса шундай эмасми шошилган киз ....\nАЛИ 12 апрел 2019 08:37\nБаттар бўлсин! Бунақалар "енгил ҳаёт" ишқибозлари бўлиб, шу "ҳаёт"ни ўзлари танлаган! Булар учун бош оғритишнинг ҳечам кераги йўқ!\nКумуш 12 апрел 2019 13:27\nШунда Хитойда эркаклар шунчалик ёмон эканми. Уйламай билмай турмишка чикканинг жазоси шу булиш керак дердимку аммо узимизни кизларга рахмим келади. Узимизни узбек йигитларидан куймасин. Бу миллат айириш эмас шунчаки уз ватанимни йигитларига етмайди оддий дехкон булсаям.\nшухрат 13 апрел 2019 08:14\nБатар бугин .Айрим кизлла пул учун шунака ахволага тушвоти\nЙўловчи 14 апрел 2019 18:59\nМусулмонми бу қиз? Қанақасига бошқа дин вакилига турмушга чиқади? Никох боғланмайдику! Бу диндан чиқиш билан баробар!


Ҳали 5G тармоғи жорий этилмай туриб, LG аллақачон 6G-интернет устида ишламоқда! - Terabayt.Uz\nЖаҳон бўйлаб айрим уяли алоқа операторлари бешинчи авлод тармоғини ишга тушириш устида бош қотиришмоқда. Айрим смартфонсозлар эса бу тармоқни қўллаб-қувватловчи қурилмалар ярата бошлашган.\nБу орада LG компанияси янада узоқни кўзлаб иш тутаётир – у аллақачон 6G-интернет яратишга киришган! Мазкур йўналишдаги тадқиқотлар ва дастлабки ишлар билан унинг KAIST илғор технологиялар институти қошидаги тадқиқот маркази шуғулланади.\nLG муҳандисларининг ҳисоб-китобларига кўра, 6G технологияси тахминан беш йиллардан сўнг пайдо бўлиши керак. Унгача 5G стандарти аллақачон ривожланиб, барча ривожланган мамлакатларга кириб келади ва фойдаланувчилар учун кенг кўламда тақдим этилаётган бўлади.\nРежага кўра, янги технология интернетни тезлаштиришга эмас, балки кўпроқ уланишларнинг барқарорлигига ва станцияларнинг амал қилиш доираси кенглигига мўлжалланади.\nLG’нинг телекоммуникацион тармоқлар технологиялари соҳасидаги тадқиқотлар кўламини кенгайтиришини компания техник директори Пак Ил-Юн расман тасдиқлаган. Унинг сўзларига кўра, муҳандислар яқин икки йил ичида янги стандарт бўйича тайёр ечимларни кўрсатишади, кейин эса ҳамкорлар билан биргаликда олтинчи авлод тармоқлари учун жиҳозлар ишлаб чиқишга киришилади.\n#LG #янги технологиялар #6G #6G-интернет


Асарнинг муаллифи маълум эмас. Бутун воқеа бир шахс — Амир Темур номидан ҳикоя қилинади. Аслида шундайми ёки Амир Темур айтиб турган, котиб ёзиб олганми, ё бўлмаса унинг айтганларини кимдир жамъ қилиб китоб тузганми, бу ҳақда қатъий бир фикр айтиш қийин. Шарқ мамлакатларида бу машҳур асар чиндан ҳам Амир Темур тарафидан ёзилганлиги ва унинг таржимаи ҳоли эканлиги эътироф қилинади. Чунончи, Сомийнинг «Қомус ул-аълом» (Истанбул, 1891. 1727- бет) асарида Амир Темур «Тузукот» унвонли қонунлар мажмуасини қаламга олиб, унда ўзининг таржимаи ҳолини баён этган» дейилган. Темур билан Тўхтамишхон ўртасидаги урушлар тарихини ёзган француз шарқшуноси М. Шармуа ва рус ҳарбий тарихчиси М. И. Иванин (1801 —1874) «Тузуклар»ни Амир Темур ўзи ёзган ва у муҳим автобиографик асар, деб айтганлар. Бироқ европалик бошқа бир гуруҳ олимлар (Э. Г. Браун, Ч. А. Стори, В. В. Бартольд) «Темур тузуклари»ни сохта асар, уни Амир Темур ёзмаган, дейдилар. А. Ю. Якубовскийнинг фикрича, асар XVIII асрда Ҳиндистонда ёзилган. Инглиз олими Ч. А. Стори юқорида номи зикр этилган Мир Абу ал-Ҳусайний ат-Турбатийни асар муаллифи деб тахмин қилган. Хуллас, қандай бўлмасин, асарни Темур ёки бошқа одам ёзганлигидан қатъий назар, у сохта эмас, балки чин асардир. Агар унда баён этилган воқеаларни Низомиддин Шомийнинг Амир Темур тарихини ўз ичига олган машҳур «Зафарнома»си ёки Шарафуддин Али Яздийнинг шу номдаги асари билан солиштирилса, бунга тўла ишонч ҳосил қилиш мумкин. Масалан, Шарафуддин Али Яздий шундай ёзади: «...шу тартибда улҳазрат (Амир Темур) ҳаётининг улуғ воқеалари ва кечинмаларини ўз ичига олган туркий манзума ва форсий асар, алоҳида-алоҳида назм ва [наср] тарзида тузилган эди».\n5, 6, 7) сарҳад (чегара) вилоятларининг ишларини назорат этиб турувчи вазирлар. «Вазирлар,— дейилади «Тузуклар»да,— салтанат устунларидир... [улар] мамлакат ободончилигини, раиятнинг тинчлигини, сипоҳларнинг бирлигини, хазина бойлигини доимо кўзда тутадилар. Давлат, салтанат ишларини юзага чиқаришда камчиликка йўл қўймайдилар. Салтанатга зарарли нарсаларни қайтаришда молу жонини аямайдилар».\nАмирлар ҳақидаги маълумотлар ҳам диққатга сазовор. «Тузуклар»да келтирилган маълумотларга қараганда, амирлар асосан ҳарбий кишилар бўлишган ва Амир Темурга тобеъ бўлган қирқ аймоқдан ўн иккитаси: барлос, арғин, жалоир, тулкичи, дулдой, мўғул, сулдус, тўғой, қипчоқ, арлот, тотор ва тархонлар ичидан сайлаб олинган. Амирлик рутбаси Амир Темур фаолиятининг дастлабки пайтларида у билан бирга бўлган 313 кишига берилган. Булардан юзтаси — ўнбоши, юзтаси — юзбоши, юзтаси — мингбоши, тўрттаси — бекларбеги, биттаси — амир ул-умаро (амирлар амири: бош амир) бўлган. Қолган саккиз мансаб, фикримча, сарой хизматида бўлган мансабдорлардан баъзи бирларига берилган бўлиши керак. Булардан бошқа яна ўн икки кишига биринчи, иккинчи... ўн биринчи, ўн иккинчи даражали амир деган унвон берилган. Ун иккинчи даражали амир одатда амир ул-умаронинг нойиби ҳисобланган. Ўн икки амирнинг ҳар бирига биттадан байроқ ва биттадан ноғора, амир ул-умарога бир байроқ, ноғора, туман — 10 000 кишилик қўшин, туғ ва чортуғ, тўрт нафар бекларбегининг ҳар бирига биттадан байроқ, ноғора, чортуғ ва бурғу берилган.


Тошкент вилояти куз манзаралари фотолавҳаларда\nАйни пайтда Президент Шавкат Мирзиёев ногиронлиги бўлган, ота-она қарамоғидан маҳрум ва етим болаларни давлат томонидан қўллаб-қувватлашнинг янги тизимини жорий этиш чора-тадбирлари бўйича видеоселектор йиғилишини ўтказмоқда.\nОчиқ айтиш керак, бугунги кунда халқ таълими тизимига қарашли Меҳрибонлик уйлари ва Болалар шаҳарчаларидаги тарбиячиларнинг 95 фоизи аёллар бўлиб, болалар уларни “она” деб чақиришади.\nЛекин, “ота” тарбияси-чи? Бу ердаги фарзандларимизни оилага имкон қадар яқин муҳитда тарбиялашимиз учун, албатта, “ота” ва “она” меҳрини бера оладиган тизим яратишимиз керак.\nТуман ва шаҳар ҳокимлари ҳамда сектор раҳбарлари болаларни ҳомийлик, васийлик ва оила патронатига бериш ишларига умуман эътиборсиз.\nШу боис, соҳада мутлақо янги тизим жорий қилинади.\nБиринчидан, 16 та Меҳрибонлик уйлари ва 4 та Болалар шаҳарчалари Халқ таълими вазирлиги тизимидан чиқарилиб, Миллий гвардияга ўтказилади.\nБу тизим орқали, келгусида ушбу ўғил-қизлар орасидан “Темурбеклар мактаблари” ўқувчилари ва Жамоат хавфсизлиги университети тингловчилари, Ватанимизнинг чинакам посбонлари етишиб чиқишига ишончим комил, – деди Президент. – Биргина мисол, Чирчиқ шаҳридаги 14-сонли Меҳрибонлик уйида Инха университети билан янги тизим яратган.\nШу боис, бириктирилган ректорлар Меҳрибонлик уйларига тарбиячилар тайёрлаш, кутубхона фондини бойитиш, болаларни ахборот технологиялари, хорижий тиллар, аниқ ва табиий фанларга ўргатиш ва уларни келгусида олийгоҳларга киришига кўмаклашиш муҳитини шакллантиришга, театр ва концертлар ташкил этишга масъул ва жавобгар бўладилар.\n– Бир ой муддатда ҳар бир Меҳрибонлик уйи ва Болалар шаҳарчаси камида 20 тадан энг замонавий компьютер ва тезкор Интернет билан таъминлансин, – деди Давлат раҳбари. – Бир ой муддатда ҳар бир Меҳрибонлик уйи ва Болалар шаҳарчаси Инха университети, Ахборот технологиялари университети, IT марказ ва паркларга боғлаб, ўқув курсларини ташкил этилсин.\nМолия вазирлиги ҳар бир Меҳрибонлик уйи ва Болалар шаҳарчаларига ўз тизимидаги иккитадан мутахассисни доимий бириктириб, ўз вақтида молиялаштириш ва ажратилган маблағларни самарали ишлатишга жавоб беради.\nБундан ташқари, шароити оғир бўлган Меҳрибонлик уйларини Президент Администрацияси, Вазирлар Маҳкамаси, вилоят ҳокимлари оталиққа олади.\nМасалан, Давлат хавфсизлик хизмати – Бўкадаги 15-сон Меҳрибонлик уйи билан шахсан шуғулланиб, йил якунига қадар уларнинг барча муаммоларини ҳал этиб берадилар.\nШунингдек, Меҳрибонлик уйларида тарбия олаётган қизларимизнинг таълим-тарбияси, уларни балоғатга, турмушга тайёрлаш Маҳалла ва оилани қўллаб-қувватлаш вазирлигининг асосий вазифаларидан бири бўлади.\nУшбу қизларнинг барчаси “аёллар дафтари”га киритилиб, уларни қийнаётган масалаларни жойида ҳал қилишга ҳамда Меҳрибонлик уйларидан кейинги ҳаётидаги ўз ўрнини топишига ҳар томонлама кўмаклашилади.


Толибон Афғонистон шаҳарлари учун жанглар пайтида Қандаҳор аэропортига ракета ҳужумини уюштирди\nАфғонистон жанубидаги Қандаҳор аэропортига ракеталар урилди. Толибоннинг айтишича, ракеталар айнан ҳукумат ҳаво ҳужумларини тўхтатиш учун аэропортга қаратилган.\nЖангарилар кетма-кет иккинчи ҳафтада Афғонистоннинг иккинчи йирик шаҳри Қандаҳорга ҳужум қилмоқда.\nАэропорт расмийларининг айтишича, ракеталар учиш ва қўниш йўлагига зарар етказган. Ҳаво порти парвозларни тўхтатишга мажбур бўлди ва таъмирлаш экипажлари аллақачон қайта қуриш устида ишламоқда. Қандаҳор аэропорти ҳукумат кучларини моддий-техника ва ҳаво билан таъминлаш учун зарур. Қандаҳор аэропортига ҳужум Афғонистоннинг бошқа иккита йирик шаҳрида — Ғарбда Ҳирот ва жанубда Лашкар-Гохда Толибон жанглари пайтида содир бўлган.\nКобулнинг халқаро қўшинларсиз йирик шаҳарлар устидан назоратни сақлаб қолишга уринишида ҳар уч вилоят марказининг тақдири жуда муҳим бўлиши мумкин. Мамлакат йигирма йилдан буён радикал гуруҳ билан курашмоқда.\nАмерика Қўшма Штатларидаги ҳарбий миссияси 2001 йилда бошланган. 2020 йил февраль ойида Вашингтон ва Толибон Афғонистонда тинчлик ўрнатиш тўғрисидаги битимни имзоладилар, унга кўра АҚШ қўшинлари ва иттифоқчилари мамлакатдан 14 ой ичида олиб чиқилади.\n2021 йил апрель ойида АҚШ Президенти Жо Байден сентябрь ойининг бошига қадар Афғонистондан барча америкалик қўшинларни олиб чиқиб кетишини эълон қилди. Шу билан бирга, Толибон Афғонистоннинг кўп жойларида фаол ҳужум бошлади. Баъзи маълумотларга кўра, гуруҳ мамлакат ҳудудининг 90 фоизигача назоратни эгаллаган.\n2021 йил июль ойининг бошида АҚШ ҳарбийлари Кобул шимолидаги асосий ҳаво базаси Баграмни тарк этишди.\nБорган сари Ғарб томонидан қўллаб-қувватланадиган Кобулдаги ҳукумат қулаши мумкин деган хавотирлар кучаймоқда.\nИюль ойи бошида Қўшма Штатлар Қозоғистон, Ўзбекистон ва Тожикистон ҳукуматига ўз ҳудудида тўққиз минг афғонни вақтинча бошпана беришни сўраб мурожаат қилгани хабар қилинган эди.


Рашод Камолов Ўзбекистон сиёсий буюртмаси қурбоними? « O'zbekiston ERK Demokratik Partiyasi\nРашод Камолов Ўзбекистон сиёсий буюртмаси қурбоними?\n02 February 2016 - 15:50\nҚирғизистоннинг жанубидаги Қорасув шаҳарчасининг “Ас-Сарахсий” масжиди собиқ имоми Рашод Камолов қарийб бир йилдирки, тергов изоляторида ўтирибди. Ўтган йилнинг декабрь ойининг илк куни иккинчи босқичдаги Ўш вилояти суди уни диний адоват қўзғатиш ҳамда экстремистик материалларни сақлаш ва тарқатишда айбдор деб топиб, 10 йиллик қамоққа ҳукм қилди. Жанубий Қирғизистондаги таниқли дин пешвоси устидан ўтказилган суд мустақил диндорларни таъқиб қилиш жараёнининг муҳим босқичи бўлди.\nСўнги суд мажлиси мобайнида Ўш вилоят судининг зали деярли қоронғи эди: жараён тушдан сўнг, соат 17 ларда бошланиб, хонани ёритадиган саккизта лампочкадан фақат иккитаси ёниб турди. Судьяларга бунинг аҳамияти йўқ эди шекилли, ёки бу масала билан шуғулланишга вақтлари етмаган. Бошқа томондан олиб қараганда, давлат лампочка билан таъминламаган бўлса, ҳеч бўлмаса иш шароитини яхшилаш учун ҳам лампочкани ўз пулига сотиб оладиган даражада бой бўлмасалар керак.\nРашод Камоловнинг миллати ўзбек, у таниқли дин арбоби Муҳаммадрафиқ (Рафиқ қори) Камоловнинг ўғлидир. Нуфузли француз исломшуноси, профессор Стефан Дюдуаньоннинг фикрича, Рафиқ Камолов ва унинг дом-дараксиз йўқолган қариндоши Абдували қори Мирзаевлар (йўқ қилинмасидан олдин) иттифоқдан кейинги даврда Марказий Осиёдаги “ислоҳотчи ислом” соҳасида етакчи шахслар бўлишган. Рашоднинг отасини 2006 йил бошларида Қирғизистон Ҳавфсизлик идоралари террористларга кўмак беришда шубҳа қилиб, сўроққа чақиришган, аммо ҳибсга олишга етарли асос бўлмагани учун қўйиб юборишган. 2006 йилнинг августида Муҳаммадрафиқ Камолов ҳарбий блокпостдан ўтаётган пайтида махсус кучлар томонидан отиб ташланган. Кейинчалик расмийларнинг маълум қилишича, бу қотиллик ўзбек ва қирғиз махсус хизматларининг Ўш вилоятида бўлиб ўтаётган террористларга қарши махсус амалиёти пайтида амалга оширилган.\nКўрганларнинг гувоҳлик беришича, Рашод Камолов ҳам отасига ўхшаб, турли ислом партиялари, жумладан, “Ҳизб-ут-Таҳрир” аъзоларининг ўз масжидида ибодат қилишига рухсат берган, аммо бу ташкилотга алоқаси йўқлиги ва унинг ислом халифалиги тузиш мақсадини қўллаб-қувватламаслигини очиқ эълон қилган.\nСуд жараёни пайтида, вилоят суди коллегиясининг панжара ортидаги инсоннинг тақдирига умуман лоқайдлиги яққол кўриниб турди. Шундай тасаввур уйғонардики, худди ҳукм олдиндан тайёрлаб қўйилган, судья бирпасдан кейин ҳукмни ўқиб эшиттирмоқчи бўлгандек эди.\nДавлат қораловчиси сифатида қатнашаётган прокурор Гулнора Эркинбоева суд пайтида нуқул телефонда гаплашиб ўтирарди. Унга биронта ҳам судья танбеҳ бергани йўқ. У ўзининг шахсий ишлари юзасидан тезроқ кетишни истаб тургани билиниб турарди. Бу аёл ҳукм ўқилишини ҳам кутиб ўтирмади – балки қанақа ҳукм чиқишини ҳам олдиндан билгандир.\nБиринчи интстанция суди уч ойга чўзилди. Деярли барча гувоҳлар Камоловни ҳимоя қилиб кўрсатма бердилар. Аммо Ўш вилоятининг собиқ қозиси Ниязали Арипов ва диний ишлар бўйича давлат бошқармаси мутахассиси Абдираим Канатов имомга қарши кўрсатма беришди. Иккаласи ҳам қуйидаги гапни Камолов айтган дея деярли сўзма-сўз тасдиқлашди: “Халифалик бўлмайди деб даъво қилувчилар кофир бўлади. Халифаликни тузганларга таъзим қилишимиз керак”.\nДеярли барча гувоҳларнинг кўрсатмасига кўра, амри-маъруфларда имом халифалик тузишга чақирмаган ва “конституцияга қарши” сўзларни айтмаган. Аксинча, Камолов “радикализмнинг таъсирини камайтириш йўлида катта ишлар қилган”, – деб тасдиқлашди.\nАдвокат Ҳусанбой Салиев билан унинг икки ҳамкасби прокуратурага кучли зарба бериш мақсадида судга бир нечта экспертнинг ёзма кўрсатмаларини тақдим этди. Қирғизистон мусулмонлари диний идораси тақдим қилган ҳужжатда “халифалик” тушунчасига таъриф берилган эди. Бошқа бир ҳужжатда прокуратура томонидан жалб қилинган, Дин ишлари бўйича давлат қўмитаси экспертининг баённомасига диний масалалар бўйича бишкеклик бир эксперт баҳо берган эди. Учинчи ҳужжатда москвалик ҳуқуқ ҳимоячи Виталий Пономаревнинг Қирғизистон президенти маъмурияти учун тайёрлаган тавсиялари келтирилган эди.\nНима бўлганда ҳам, бишкеклик экспертларнинг кўрсатмалари судьяларга таъсир қилмади, Виталий Пономаревга эса судда сўзлашга рухсат берилмади: айбловчи томон Қирғизистонда ҳам мутахассислар етарли эканини айтиб, хориждан гувоҳ жалб қилинишига қаршилигини билдирди. Суд бу фикрга қўшилди.\nРашод Камоловнинг ушланганининг эртаси матбуот анжумани ўтказиб, журанлистларга тезкор маълумотларни етказган Қирғизистон ИИВсининг 10-бошқармаси бошлиғи Раим Салимов, Қорасув туманида яшайдиган 10 киши “Ас-Сарахсий” масжиди имоми устидан шикоят аризаси билан мурожаат қилганини айтган. Шикоятчилар таъкидлашича, имом уларнинг фарзандларини Суриядаги урушга боришга даъват қилган экан. Бироқ, бўлиб ўтган бир нечта суд жараёнларида биронта ҳам жабрланувчи сифатида инсон қатнашиб, панжара ортида ўтирган Рашод Камоловга қарши кўрсатма бермади.\nРашод Камолов, 2015 йилнинг 6 май куни Қирғизистон президенти Алмазбек Атамбаевдан уни асоссиз таъқибдан ҳимоя қилишни сўради.\nҚирғизистоннинг Ўш вилояти Қора сув туманида жойлашган “Ас-Сарахсий” масжидининг собиқ имоми, Суриядаги жангларда иштирок этиш учун одамларни тайёрлаш ва юборишда айбланиб 2015 йилнинг 9 феврал куни ҳибсга олинган, Рашод Камолов 6 май куни президент Алмазбек Атамбаевга очиқ хат билан мурожаат қилиб, ҳуқуқни муҳофаза қилиш органларини алоҳида ходимларининг ўз мансабларидан фойдаланган ҳолда уни жазолашга урунишларининг олдини олинишини сўраган.\n[Best_Wordpress_Gallery id=”2″ gal_title=”Мурожаатнома”]\nКамоловнинг фикрича, унга қарши “айбсизлик презумпциясини бузган ҳолда” ахборот кампанияси ташкил қилинган, унинг маърузаларини таҳлил қилиш натижасида экспертлик хулосаларини берган одамлар диний таълимга эга эмас ва нутқлар олиб борилган ўзбек тилини тушунишмайди. Қолаверса дин ишлари бўйича давлат комиссияси суднинг эксперт ташкилоти эмас, диний тадқиқотларни ўтқазиш учун эса ҳали ҳам малакавий талаблар ишлаб чиқилмаган. Шунга қарамай, ҳуқуқни ҳимоя қилиш органлари ҳодимлари Камоловни ҳалифаликни тарғибот қилиш ва ҳукуматни зўравонлик билан ўзгартиришга ундашда айблашларига тўсқинлик қилинмади. Собиқ Ўшлик имом эса унинг матнларида бундай айбловларга асос бўладиган ёзувлар йўқлигини таъкидлаган.\nРашод Камолов ишида Ўзбекистонинг таъсири?\nСудда сўнгги сўз берилганида Рашод Камолов Қорасув шаҳри ҳуқуқни муҳофаза қилиш органлари томонидан қўлга олинган ёлланма қотил ҳақида гапирди. “Ўтган йили ёзда Азиз исмли киллер Қорасувга келган. Кейинчалик у расмий Тошкентнинг буюртмаси билан мени жисмонан йўқ қилишга келганини тан олган. Азизнинг ўзи илгари Ўзбекистон махсус хизматларида ишлаганини айтиб берган”, – дея сўзлаб берди Камолов.\nУнинг айтишича, бу киллер Қирғизистон жиноий кодексининг тўртта банди бўйича жазо олган: “Давлат чегарасини ноқонуний тарзда кесиб ўтиш”, “Ноқонуний тарзда қурол-яроқ сақлаш”, “Ҳуқуқни муҳофаза қилиш органи вакилларига ҳужум қилиш” ва “Суиқасд қилиш”. У 17 йилга озодликдан маҳрум қилиниб, жазони Бишкекдаги қатъий режимли колонияда ўташи белгиланган.\n“Шунга қарамай, яқинда уни тушуниб бўлмайдиган ҳолатда қамоқдан чиқариб юборишган ва у Ўзбекистонга қайтиб кетган. Унинг бўшатилишидан ким манфаатдор эканлиги ҳозирча номаълум. Балки уни сиёсий ёки иқтисодий манфаатларни кўзлаб қўйиб юборишгандир”, – деб қўшимча қилди Камолов.\n“Камолов иши” ортида ўзбек махсус хизматлари турган бўлиши мумкинми, деган саволимизга собиқ имом аниқ бир нима дея олмаслигини, чунки унда далил йўқлигини айтди. “Менимча, бу ишни шу тарзда ҳал қилишдан манфаатдор учинчи томон бор, улар Қирғизистонда диндор ёшлар ва куч ишлатар тизимлар ўртасида тўқнашув юз беришини истайдилар. Кейин “Сурия модели” бўйича тартибсизликлар уюштириш мақсад қилинган”, – деб тахмин қилади Рашод Камолов.\nСуд жараёнида маълум бўлишича, Ўзбекистон тергов органлари Қирғизистонга Ўзбекистондаги иккита маҳбуснинг батафсил сўроқ протоколларини юборган. Бу маҳбуслар берган кўрсатмаларига кўра, улар Туркияда Камолов билан учрашганларида, Камолов у ерда мусулмонларни Қирғизистондаги ҳокимиятни зўравонлик йўли билан эгаллашга чақирганини кўришган эмиш.\n[Best_Wordpress_Gallery id=”3″ gal_title=”Протокол”]\nРашод Камолов Ўзбекистондан юборилган ҳужжатларни “Каримов режимининг сиёсий буюртмаси” деб атади.\nШунингдек, Рашод Камолов қўлга олинганидан кейин Ўзбекистоннинг бир қатор ҳукуматпараст интернет нашларида имомга қарши маълумот ҳуружлари бошланди. Nuz.uz сайтида «Ким террорист Рашода Камоловни қутқармоқчи бўлаяпти” мақоласи шулар жумласидандир.\nБундан ташқари Рашод Камолов фамилияси “ўлимга ҳукм қилинганлар” рўйхатида борлигини ҳам айтди. Бу рўйхат имом Абдуллоҳ Бухорийни отган Мирзағолиб Ҳамидовда топилгани айтилади. Эслатиб ўтамиз, ўзининг мухолиф қарашлари билан таниқли бўлган имом 2014 йил 10 декабр куни эрталаб Истамбулдаги уйи ёнида отиб кетилган эди.\nШунингдек, ишончли манбадан олинган маълумотга кўра, Рашод Камоловнинг қўлга олиниб, узоқ муддатга судланиши Ўзбекистон Ҳукуматининг лойиҳасидир.\n“Ўзбекистон аввалдан Рашодни йўқотиш режасида бўлган. Аввалига киллер жўнатган, у ишни эплай олмаганидан кейин, бу йўлга ўтишди, яъни Қирғизистон куч тузулмалари раҳбарлари ёрдамида имомни қамадилар. Рашод Камолов қамалишидан аввал Ўзбекистондан келган киллерни Қирғизистон МХХсининг Ўш вилояти бўлими ҳодимлари ушлаган ва уни судлаб, узоқ муддатда озодликдан маҳрум этганлар. Кейинчалик киллерни ғайриоддий йўл билан қамоқдан чиқариб, Ўзбекистонга ўтказиб юбориш учун Ўшнинг МХХ бўлими бошчиси 50000 доллар миқдорида, имомни қўлга олиб, узоқ муддатли қамоққа ўтирғизиш эвазига Қирғизистон Ички Ишлар вазири Мелис Турғанбаев 50000 доллар миқдорида Ўзбекистондан пора олганлар ва натийжада улар бу ишларни қилдилар” – дейди манба.\nВиталий Пономарев – Камолов иши ҳақида\nРоссиядаги “Мемориал” ҳуқуқ ҳимоя марказининг Марказий Осиё дастури раҳбари, ислом экстремизмига оид жиноий ишларнинг мониторинги соҳасидаги мутахассис, Рашод Камоловнинг иши бўйича ўз хулосасини берган Виталий Пономарев бўлиб ўтган суд жараёнини шарҳлаб берди:\n“Бу жараён муҳим аҳамиятга эга, чунки у диндорларнинг фундаментал ҳуқуқларига таъсир қилади. Иккала инстанциядаги суд ҳам инобатга олмаган ва кўриб чиқмаган эксперт хулосасида Камоловнинг ҳукм қилинишига асос бўлган экспертизалар мантиқий таҳлил қилинган. Унда кўрсатилишича, экспертизада очиқ-ойдин номувофиқликлар мавжуд, бир нечта ҳолатда экспертлар ўз ваколати доирасидан ташқарига чиққан, фактларга мос келмайдиган хулоса чиқарган, бундан ташқари, бундай экспертизаларни ўтказиш услубиёти мавжуд эмас, илмий адабиётларга ҳавола берилмаган… Буларнинг ҳаммасидан суд томонидан қабул қилинган экспертиза илмий асосдан мосуво ва холислик талабларига мос келмайди, деган хулоса чиқариш мумкин.\nҚуйидаги тахминни айтиш мумкинки, қўшни мамлакатдан қирғиз расмийларига сиёсий буюртма бўлган, Камоловни ўлдиришга ҳаракатлар бўлган, бу суиқасд Қирғизистон ахборот воситаларида ёритилмади. Қирғизистонда таниқли шахс бўлган бу одамни ёлланма қотил ёрдамида йўқотишнинг иложи бўлмаган, бошқа усулни қўллашган.\nСуд жараёни тизимдаги иккита муаммони юзага чиқарди. Биринчиси – Қирғизистонда ҳозирга пайтда диний экспертиза ўтказилишининг самарали тизими ҳали яратилмаган. Иккинчи муаммо – Бакиев замонида Жиноят кодексига экстремистик материалларни сақлашга жавобгарликнинг таърифи киритилган эди. Менинг фикримча, бу таъриф бемаъни. Биронта экстремист оқим ёки мафкура билан баҳслашмоқчи бўлган ҳар қандай эксперт, ҳар қандай фаол шахс бу материаллар билан танишиш имкониятига эга бўлиши учун уларни қўлига олиб, китоблари орасида сақлаши керак. Бунақанги таъриф МДҲ бўйича ҳеч қайси давлатда йўқ, бу Бакиевдан қолган мерос бўлиб, афсуски, 2010 йил воқеаларидан кейин Жиноят кодексига бунга тузатиш киритилмаган”.\nҚасосми ёки ҳимоя?\nКамоловнинг фикрича, бу айбловнинг асосида у 2014 йилнинг 4 июлида жума намози пайтида “халифалик” сўзига аниқлик киритгани ётади. Бундан ташқари, 2014 йилнинг 23 декабрида Ўш шаҳрида бўлиб ўтган диний арбоблар ва ҳуқуқни муҳофаза қилувчи органлар ходимларининг учрашуви давомида у органларга қарата танқидий фикрлар айтган, одамлар милиция ва махсус хизмат ходимлари томонидан таъмагирлик ва пўписаларга дуч келаётганлари борасида шикоят қилганини билдирган.\n“Ўша куни мен расмийлардан Сурияга чиқиб кетаётган ёшларнинг муаммоларига эътибор қаратишни сўрадим. Ўша нутқим кимгадир ёқмаган, кейин менга нисбатан жиноий иш қўзғатилди”, – деди Камолов.\nАйрим кузатувчиларнинг фикрича, Рашод Камоловга нисбатан очилган жиноий иш – уни суиқасддан ҳимоялашнинг бир усулидир.\n“Кейинги йилларда Рашод Камоловга босим кучайиб кетди, ҳаттоки суиқасд қилишди – имомни излаб келган киллер воқеаси ҳам буни тасдиқлайди. Рашоднинг ўзи Ўзбекистонга қарши ҳеч нима қилмаган. Балки ўзбек расмийлари ва махсус хизмат ходимлари Рашодни ўзининг душмани деб биладилар: у халифалик ҳақида Қуръонга таянган ҳолда очиқ гапирар эди. Киллер жўнатиш операцияси муваффақиятсиз тугагач, улар Қирғизистон томонига босим ўтказиб, Камолов ислом ғояларини тарқатишини тўхтатиш учун уни панжара ортига жўнатишни таклиф қилишгандир. Иккинчи вариант ҳам бор. Балки қирғиз расмийлари шу тариқа Камоловни ташқи хатардан, жумладан Ўзбекистондан ҳимоя қилмоқчидир. Бизга маълумки, шу йилнинг бошида махсус хизмат ходимлари Рашодга мамлакатни тарк этишни таклиф қилишган, лекин у бунга рози бўлмаганди. Рашоднинг отаси ўлдирилганидан сўнг халқаро ҳамжамиятдан танбеҳ эшитган Қирғизистон расмийлари бу ҳолат қайтарилмаслиги учун имомни қамоққа олиб, унинг хавфсизлигини таъминламоқчидир”, – дея тахминини баён қилди ўз исмини очиқлашни истамаган ҳамсуҳбат.\nКаримов тузумининг сиёсий қурбонлари\nТаҳлилчиларга кўра, бу судланиб узоқ муддатга қамалган Рашод Камолов Ислом Каримов тузумининг сиёсий буйруқ қурбонларидан биридир.\n2007 йилнинг 24 октябрида Қирғизистоннинг Ўш шаҳрида отиб кетилган журналист Алишер Соиповга ҳам Ўзбекистон ҳукумати тарафидан таъзийқларга учраган, унга қарши муълумот ҳуружлари унинг сўнги лаҳзасигача давом этиб келган.\nЎзининг ўткир мақолалари билан Каримов тузуминининг кирдикорларини ошкор қилиб келган Алишер Соиповга, бу йўлидан қайтариш мақсадида тузум тарафидан бир нечта ҳамкорлик таклифлари ҳам бўлган. Миллий Ҳавфсизлик Хизмати зобити дея тахмин қилинган Бахтиёр исмли одам Алишернинг уйига бир неча маротаба келган ва унинг оиласи билан яқин алоқада бўлишликка, уларга Ўзбекистон билан тижорий ҳамкорлик қилиш учун кўндиришга ҳаракат қилган. Бироқ, на Алишер ва на у нинг оиласи МХХ зобитининг таклифини қабул қилган. Ёш, принципиал журналистни, ўз йўлидан қайтара олмаган “мехмон” Алишернинг ўлимидан бир ҳафта аввал унинг уйига келган ва уни сўнги марта огоҳлантирган. Орадан ўзоқ вақт ўтмай, 2007 йилнинг 24 октябрида Алишер ўз офиси олдида номаълум шахс тарафидан отиб кетилган. Орадан қарийб 9 йил ўтган бўлсада, лек бу қотиллик ҳануз очилганича йўқ.\nШунингдек, 2011 йилнинг 24 сентябр куни Ўзбекистон Халқ Ҳаракати фаоли, Россиянинг Иваново шаҳар Жомеъ масжиди имом-хатиби Фуад Рустамхўжаев ҳам ўз уйи олдида отиб кетилган. Қотиллик ҳамон фош қилинмаган.\n57 ёшли Обид қори Назаров 2012 йилнинг 22 февралида Швеция шимолидаги Стромшунд шаҳарчасида ўз уйи йўлагида номаълум шахс томонидан отиб кетилган. Ўзбекистон ҳукуматининг ашаддий танқидчиларидан бўлган Обид қори Назаров ҳамон шифохонада ётибди.\nТазийқ ва суиқасдлар бошланиши\nЎзбекистон мустақиллик йиллариданоқ ўзига мухолиф бўлган шахсларни зарарсизлантириб, уларни қамаб, ўлдириб келади.\n1992 йили Ўзбекистоннинг Олий Кенгаши депутати Муҳаммад Солиҳ, депутатликдан воз кечиб, президент Ислом Каримовга очиқ қарши чиққанидан кейин унга тазйиқлар бошланади. Ўша йилнинг октябрь ойида Муҳаммад Солиҳ ўзи асос солган “Эрк” партияси офиси яқинида, уйига кетаркан, уни машина билан уриб кетишга ҳаракат қилинади.\n1992 йилнинг сентябрь ойида “Эрк” партиясининг 3-қурултойида Муҳаммад Солиҳни қўллаб нутқ сўзлаган Бухоролик Эломон Киризров ҳибсга олиниб, турмада уриб ўлдирилган.\n1994 йилнинг ноябрь ойида “Интерфакс” агентлигининг Ўзбекистондаги мухбири Сергей Гребенюк президент Ислом Каримовни танқид қилгани учун Москвада ушланиб, Тошкентга олиб келинган ва МХХнинг ертўласида ўлдирилган, жасадини эса Салар каналига ташлаб юборилган. Бу воқеани Каримов шахсан Беларуссия президенти Лукашенкога мақтаниб айтиб берган. Лукашенко эса бу ҳақда “Совершенно Секретно” дастурида журналист Михаил Маркеловга айтиб беради.\n2000 йили Норвегияда мухолифат лидери Муҳаммад Солиҳга қарши суиқасд ташаббуси бўлади. Буни Ўзбекистон Ички Ишлар вазири Зокир Алматов, полковник Ботир Турсунов ва “Интерполнинг” Ўзбекистон бўлими бошлиғи Маҳмуд Хаитовлар чеченларга буюртма берганлиги фош бўлади ва суиқасд бартараф этилади.


Президент Трамп АҚШ ҳарбийларига мигрантларга қарши ўқ отишга рухсат берди\n04 август 2020, Тошкент вақти: 01:15\nПрезидент Дональд Трамп АҚШ ҳарбийларига Мексика билан чегарада тартибсизликлар ёки чегарачилар ва божхоначилар ҳаётига таҳдид туғилган пайтда мигрантларга қарши қурол ишлатишга рухсат берди.\nБу ҳақда Дональд Трамп 22 ноябрь куни журналистларга берган интервьюсида маълум қилди.\n-Қурол ишлатишга рухсат бердим. Умид қиламанки, уларга қурол ишлатиш зарурати бўлмайди. Аммо улар камида 500 нафар жиддий жиноятчилар билан тўқнашиши мумкин. Менда бошқа танлов йўқ. Мен ҳарбийлар қурол қўллашини асло хоҳламайман. Лекин улар шафқатсиз одамларга тўқнаш келмоқдалар,-деди Трамп.\nАйтиб ўтиш лозимки, АҚШда тинчлик пайтида ҳарбийларга полиция ваколатлари берилиши тақиқланади.\nАввалроқ АҚШнинг жанубий чегараларига Лотин Америкасидан мигрантлар оқими яқинлашаётгани хабар қилинган эди. Трамп уларнинг орасида “каллакесарлар” ҳам борлигини иддао қилган.\nБунинг ортдиан Мексика билан чегараларга яна 6 минг нафар ҳарбий жўнатилган эди.


haqiqat.uz — Страница 5\nХавфсизлик қоидаларига риоя қилайлик!\nОқибатда аҳоли хонадонларида ёнғин келиб чиқиши, табиий ёки ис газидан заҳарланиш ҳолатлари рўй бериб, фуқароларнинг ҳаёти ва саломатлигига жиддий зарар етказмоқда.\nСайловчилар билан ўтказилган учрашувлар жараёнида депутатлар Қонунчилик палатаси фаолияти, кўриб чиқилаётган янги қонун лойиҳалари, истиқболдаги вазифалар ҳақида тўхталдилар.\nМактабгача ва бошланғич таълим факультетида\nПрезидентимизнинг “2017-2021 йилларда мактабгача таълим тизимини янада такомиллаштириш чора-тадбирлари тўғриси”даги қарори соҳа вакиллари учун катта имкониятлар эшигини очди.\nОлий таълимда хорижий ҳамкорлик\nТуркиянинг Анқара Ҳожи Байрам Вали университети профессори, филология фанлари доктори Вели Саваш Елўқнинг Фарғона давлат университетига ташрифи самарали бўлди.\nҲуқуқий ислоҳотларнинг бош манбаи\nЎзбекистон Республикаси мустақилликка эришганидан сўнг демократик-ҳуқуқий давлат барпо этишнинг барқарор ва мустаҳкам конституциявий-ҳуқуқий асосларини яратди.\nМенинг шаҳрим – Фарғона\n20.11.2018 Муаллиф haqiqat.uz\nМазкур тарихий жараёнга 7 йил тўлиши муносабати билан вилоят ҳокими томонидан тасдиқланган режага биноан шаҳар ҳудудида“Менинг шаҳрим Фарғона” шиори остида “Фарғона шаҳри куни” маънавий-маърифий тадбирлари бўлиб ўтди.\nДавлат – хусусий шериклиги механизмларидан фойдаланиш орқали инфратузилма ва ижтимоий лойиҳаларни амалга ошириш, уларни тизимли мониторинг қилишда давлат ва бизнес ўртасидаги ҳамкорликни таъминловчи махсус орган шаклланади.


SOS! Ўзбекистонга жуда иссиқ ва қуруқ ҳаво оқими кириб келмоқда - Халқ сўзи\nSOS! Ўзбекистонга жуда иссиқ ва қуруқ ҳаво оқими кириб келмоқда\n12:10 17 Июль 2018 Жамият\nЎзгидромет маълумотига кўра, 2018 йилнинг 19-23 июль кунлари Ўзбекистонга Эрондан қуруқ ва жуда иссиқ ҳаво Туркманистон орқали келиши кутилаяпти.\nШу муносабат билан, республиканинг аксарият ҳудудларида ҳавонинг кундузги ҳарорати ўртача кўп йиллик қийматлардан 5-7 даражага ошиб, 40-43 даражани ташкил этади.\nБухоро, Навоий, Қашқадарё, Сурхондарё вилоятларида ҳаво ҳарорати Цельсий бўйича 44-45 даражагача исийди, гармсел кутилмоқда.\n19-23 июль кунлари Республиканинг тоғ ва тоғ олди минтақаларида ҳаво ҳароратининг ошиши муносабати билан Тожикистон ва Қирғизистон ҳудудларидан глясиял (музликнинг эриши натижасидаги) сел келиши мумкин.\nФВВ юқоридагилардан келиб чиқиб, хавфсизлик чораларини кўришингизни, кўп миқдорда ичимлик суви истеъмол қилишингизни, заруратсиз кўчага чиқмасликни, жисмоний ҳаракатларни камайтириш кераклигини тавсия қилмоқда.\n#қуруқ ва жуда иссиқ ҳаво


ОИЛА- МУҚАДДАС ҚЎРFОН\nИслом дини оила масаласига катта аҳамият қаратади ва намунали оилалардан ташкил топган гўзал жамият қуриш ғоясини илгари суради. Юксак савияли жамиятни эса мустаҳкам оилаларсиз қуриб бўлмайди. Оилани пок асосда қуриб, пок асосда собит бўлиши масаласида Қуръони каримда шундай дейилади:\nЭй одамлар! Сизларни бир жон (Одам)дан яратган ва ундан жуфти (Ҳавва)ни яратган ҳамда иккисидан кўп эркак ва аёлларни яратган Раббингиздан қўрқингиз! Шунингдек, ўрталарингиздаги ўзаро муомалада номи келтирилувчи Аллоҳдан ва қариндошлар (алоқасини узиш)дан қўрқингиз! Албатта, Аллоҳ сизларни кузатиб турувчидир! (Нисо сураси, 1-оят).\nАллоҳ таоло барча нарсани жуфти билан, яъни эркак-аёл қилиб яратган. Ўз табиатига кўра уларнинг ҳар бири иккинчисига турли жиҳатдан эҳтиёжли қилиб қўйилган. Ислом таълимотига кўра, оила Яратганнинг розилигини топиш, Пайғамбар алайҳиссалом ахлоқлари, исломий одоб билан зийнатланиш мақсадида қурилади. Шунинг учун динимиз оилани никоҳ асосида қуришга алоҳида аҳамият беради. Қуръони каримнинг Наҳл сурасида шундай марҳамат қилинади: "Аллоҳ сизлар учун ўзларингиздан жуфтлар яратиб, жуфтларингиздан сизлар учун ўғиллар ва набиралар пайдо қилди ва сизларни пок нарсаларидан ризқлантиради. ...".\nПайғамбаримиз Муҳаммад (с.а.в.) бир ҳадисларида: "Никоҳ менинг суннатимдир, ким суннатимдан воз кечса, у мендан эмас"(яъни умматимдан эмас), деганлар.\nИслом никоҳ алоқасини инсоний алоқалар ичида энг муқаддас муомалага айлантирган. Чунки бу алоқа Аллоҳнинг амри ила, Пайғамбаримизнинг суннатлари ила, мўмин-мусулмонларнинг гувоҳлигида қуриладиган муқаддас алоқадир. Аллоҳ таоло инсон ҳаёти маълум низом, иффат ва поклик, муҳаббат ва севги, ўзаро ишонч ва ҳурмат асосида бўлиши учун никоҳга амр этган. Аллоҳ таоло инсон ҳаётини турли тартибсизлик ва келишмовчиликлардан, ҳаром-ҳаришдан, ифлосликлардан ва уларнинг оқибатидан келиб чиқадиган бало-офатлардан сақлаш учун никоҳга буюрган.\nИслом таълимотларига кўра оила қуйидаги асос ва мақсадлар бўйича қурилади.\n1. Оила Аллоҳ таолонинг розилигини топиш, пайғамбаримиз Муҳаммад (с.а.в.)нинг ахлоқлари, исломий одоблар билан ўзини музайян қилиш учун қурилади.\n2. Оилавий ҳаёт, эр-хотинлик алоқасидан шарафли мақсадлар кўзда тутилиши керак.\n3. Эр-хотин орасидаги оилавий алоқа муҳаббат, тақдирлаш, ўзаро тушуниш асосида бўлиши керак.\nЮртимизда оилага жамиятнинг асосий бўғини сифатида қаралади, соғлом оила муҳитини яратиш, она ва бола саломатлигини муҳофаза қилиш, соғлом оилани шакллантириш борасида жуда кўп хайрли ишлар амалга оширилмоқда.\nПайғамбаримиз Муҳаммад (с.а.в.) отанинг фарзандига қиладиган моддий таъминотидан маънавий таъминоти устун туришини таъкидлаб, шундай марҳамат қилганлар: "Ҳеч бир ота ўз фарзандига гўзал одобдан ҳам ортиқроқ ҳадя бера олмайди" (Термизий ривояти). Ота-оналар боланинг табиати, хулқ-атвори оиладаги муҳитга қараб шаклланишини асло унутмасликлари лозим.\nАллоҳ таоло барчамизни оилани муқаддас билиб, уни муборак бир қўрғонга айлантиришга интиладиган ҳамда оила бахти учун қайғурадиган бандалари қаторида бўлишга муяссар айласин.\nАндижон шаҳридаги "Қора қўрғон" жоме масжиди имоми.\nШу рубрикадаги бошка янгиликлар: « FИЙБАТ ҚИЛИШЛИК УЛКАН ГУНОҲДИР Болаларингизни ўзингизга ўхшатишга уринманг »


Турусол | medu.uz - Дорилар ҳақида маълумотлар ўзбек тилида\nHome Йўриқномалар Турусол\nПрепаратнинг савдо номи: Турусол®\nТаъсир этувчи моддалар (ХПН): сорбит ва маннит\nДори шакли: ирригация учун эритма\nфаол моддалар: 27 мг сорбит ва 5,4 мг маннит;\nФармакотерапевтик гуруҳи: эритувчилар ва суюлтириш учун воситалар, шу жумладан ирригацион эритмалар.\nАТХ коди: V07AВ.\nПрепарат қон томир ҳавзасига сўрилганида таркибидаги маннитол жигарда гликогеннинг ҳосил бўлиши билан кам даражада метаболизмга учрайди ва буйрак орқали экскреция қилинади. Сорбитолни сўрилиши плазмадаги лактатнинг даражасини бироз ошишини чақиради, чунки сорбитол лактатни пируватдан ҳосил бўлиши метаболизмида иштирок этади, плазмадаги лактатнинг даражаси метаболик ацидознинг ривожланиши учун етарли эмас. Препарат сўрилганида, унинг таркибий қисмлари буйрак орқали тез чиқарилади.\nИрригацион суюқлик сифатида эндоскопик операцияларда ва диагностик муолажаларда; простата безининг трансуретрал резекциясида ва бошқа трансуретрал жарроҳлик муолажаларида, гистероскопияда, артроскопияда қўлланилади.\nТурусол® препарати қўлланганида бир марталик, стерил тизим ишлатилади. Контейнерни операция майдони сатҳи устидан жойлаштиришнинг тавсия қилинган баландлиги 60 см дан юқори бўлмаслиги лозим, бу препаратнинг томир ичидаги абсорбцияси имкониятини минималлаштиради. Препаратнинг миқдори оператив аралашувнинг ҳажми ва давомийлигига боғлиқ.\nМоддалар алмашинуви, метаболизмни бузилишлари: организмни сувсизланиши, сув-туз балансини бузилиши, гипонатриемия, гипокалиемия, қон плазмаси гиперосмолярлиги.\nКардиал бузилишлар: тахикардия, тўш ортида оғриқ, артериал босимни пасайиши, ўпка шиши, қон айланиши етишмовчилигини кучайиши.\nНеврологик бузилишлар: тиришишлар, галлюцинациялар, бош оғриғи.\nМеъда-ичак йўлларида бузилишлар: диспепсия, кўнгил айниши, қусиш, диарея.\nБошқалар: ҳолсизлик, юзни шиши.\nПрепаратга юқори сезувчанлик, оғир юрак етишмовчилиги, дегидратация, гиперосмоляр ҳолат, буйракнинг фильтрацион фаолиятини издан чиқиши билан кечувчи буйрак етишмовчилиги, анурияни 1 соатдан ортиқ давом этиши билан кечувчи ўткир буйрак етишмовчилиги, ўпка шиши, гемморагик инсульт, гипернатриемия, гиперхлоремия, гипокалиемия, коматоз ҳолатларда қўллаш мумкин эмас.\nЮрак-қон томир тизими касалликлари ва буйрак етишмовчилиги бўлган пациентларда эҳтиёткорлик билан қўллансин.\nҲомиладорлик ёки эмизиш даврида қўлланиши ўрганилмаган, шунинг учун препаратни бу тоифа пациентларда қўллаш тавсия этилмайди.\nБолаларда қўлланиши ўрганилмаган, шунинг учун препаратни бу тоифа пациентларда қўллаш тавсия этилмайди.\nАвтотранспортни бошқариш ёки бошқа механизмлар билан ишлашда реакция тезлигига таъсир этиш хусусияти.\nПрепарат фақат стационар шароитларида ишлатилади.\nПрепаратни 5000 мл дан ортиқ дозаларда тез юборилиши, ҳужайра ташқарисидаги суюқлик ҳажмини ошишига, гипонатриемияга ва гиперкалиемияга, шунингдек, айниқса ўткир ёки сурункали буйрак етишмовчилиги бўлган беморларда, суюқликнинг ортиқча ҳажми туфайли юракни зўриқишига олиб келиши мумкин, организмни сувсизланиши.\n1000 мл ва 3000 мл дан полимер контейнерларда.\nҚуруқ жойда, 50С дан 250С гача бўлган ҳароратда сақлансин.


27 май 2022, Тошкент вақти: 20:49\nБу эълон¸ Ўзбекистон ИИВ расмий сайтидан 2018 йилнинг 13 март куни Тошкент вақти билан кечки соат 8 да нусха олинди.\nЎзбекистон президенти қарори билан 12 март куни Беҳзод Анварович Мусаев Давлат солиқ қўмитаси раисининг биринчи ўринбосари лавозимига тайинланди.\nБу ҳақда Ўзбекистондаги бир неча Интернет нашри хабар тарқатди¸ аммо ҳозирча президентнинг бу тайинловга оид фармони президент расмий сайтида эълон қилинмади.\nБунгача Давлат солиқ қўмитаси раисининг биринчи ўринбосари бўлиб ишлаган Абдусалом Йўлдошев президент Шавкат Мирзиёевнинг 28-29 январь кунлари Қашқадарё вилоятига ташрифи чоғида лавозимидан озод этилган эди.\nБеҳзод Мусаев 2010-2011 йилларда айни лавозимда фаолият юритган. Ундан аввал эса Ҳисоб палатаси раиси лавозимида ишлаган.\nМусаев қайтадан Солиқ қўмитаси раҳбарлигига тайинлангани айтилганидан бир кун ўтиб - 13 март куни ҳам 1973 йил 12 декабрда туғилган "Беҳзод Мусаев Анварович" деган шахс Ўзбекистон Ички ишлар вазирлиги сайтида қидирувга берилганлар рўйхатида қолмоқда.\nБу эълонда Беҳзод Мусаев Анваровичнинг Ўзбекистон ИИВси томонидан қидирувга берилган санаси аниқ кўрсатилмаган.\n(Озодлик бу мақолани эълон қилганидан саноқли соатлар ўтиб¸ Беҳзод Мусаев ИВВ қидирувга берган шахслар рўйхатидан олиб ташланди.)\nНорасмий манбалар 2012 йилда Солиқ қўмитаси раиси 1-ўринбосари Беҳзод Мусаевнинг ўз устидан жиноий иш очилиши арафасида АҚШдан сиёсий бошпана олганини иддао қилмоқда.\nОзодликда тасдиқлашнинг ҳозирча имкони бўлмаган бу хабарларга кўра¸ Беҳзод Мусаев АҚШга тажриба алмашиш дастури бўйича бориб, ўша ерда қолиб кетган. Норасмий манбалар Ўзбекистон мулозимининг бошпана сўрашини ватанида унга нисбатан хавф туғилгани билан изоҳлаган.\nЎзбекистон ИИВ расмий сайтида 2018 йил 13 март куни ҳам турган эълон бундай хавф моҳиятини ойдинлаштиради.\nҲозирча Мусаевга нисбатан очилган жиноий ишнинг ëпилган-ëпилмагани ҳақида расмий хабар йўқ.


«Одамларга бир замон келурки, унда киши молни нимадан олганига парво ҳам қилмайди: ҳалолданми, ҳаромданми», дедилар».\nБухорий ва Насаий ривоят қилишган.\nҚуръонни Қуръон билан тафсирлаш усули\nТавба нажот арқони\n"Ирода" сифати ҳақида эътиқодимиз\nАБУЛ МУИН НАСАФИЙ РАҲМАТУЛЛОҲИ АЛАЙҲНИНГ ҲАЁТИ ВА ИЖОДИ\nФиқҳ – фойда-зарарни ўргатувчи фан\nДуога қўл очинг...\nМуносабат: Аёлни эъзозлаш – Одам атодан мерос\nКелинингиздан яширинча ўғлингиз билан суҳбатлашманг!\nФарзандларимизга эътибор берайлик\nЭнг маҳоратлилар кейинги босқичга йўлланмани қўлга киритдилар\nХабарингиз бор, жорий йилнинг 19 март куни пойтахтимизнинг “Наврўз” тантаналар уйида Қуръони карим мусобақаси бўлиб ўтди. Пешин намозидан сўнг бошланган беллашувнинг иккинчи қисмида Тошкент ислом институтидан 9 нафар талаба қизлари (3 та ҳифз, 6 та тиловат) йўналишлари бўйича ўзаро беллашдилар.\nЯшар бўлсам Ватанда, армоним йўқ, Худо ёр,\nХокин этсам тўтиё, андин ўзга на даркор.\nЮзингизга юзим қўйгим келади,\nҚалб қўридан меҳр берган волидам.\nЖаннат ифорига тўйгим келади,\nКўзимга тўтиё Маккам, Мадинам.\nСодруш шариъа Убайдуллоҳ ибн Масъуд\nУбайдуллоҳ ибн Масъуднинг тўлиқ исмлари Убайдуллоҳ ибн Масъуд Содруш шариъа ал-Асғор ибн Масъуд ибн Тожуш шариъа Маҳмуд ибн Жамолуддин Убайдуллоҳ ал-Маҳбубий ал-Бухорийдир. «Содруш шариъа ал-Асғор» «кичик содруш шариъа» деганидир.\nҲотамул Асам раҳматуллоҳи алайҳнинг ҳаётлари ва насиҳатлари\nРасулуллох (соллаллоҳу алайҳи васаллам): «Албатта, шайтон сизни гоҳида илм билан (амалдан) кечиктириб қўяди», дедилар. Шунда (саҳобалар): «Эй Аллохнинг Расули! Бу қандай бўлади?» деб сўрашди. У зот жавоб бердиларки: «Шайтон сизларга: «Илм ўрган, лекин мукаммал билмасдан туриб амал килма», дейди. Шундай қилиб, илмни гапириб, амални орқага сўришда давом этади. Ҳатто ҳеч қандай амал сиз ўлиб кетади».\nСизни соғиндим, ё Расулуллоҳ!\nЁ Расулeллоҳ, сизнинг туғилишингиз бутун оламни мунаввар этди. Сиз туфайли Аллоҳ таоло бутун оламга Ўз раҳмат нурларини ёғдирди. Ва бутун олам сизнинг нурингиз билан афв этилди. Ё Расулуллоҳ, ҳақиқатда сиз беназир хулқ соҳиби эдингиз. Ҳаётингизнинг ҳар бир куни биз учун ибрат намунадир. Бугун сизни соғиниб шу муборак ҳаётингизга назар солдик. Ё Расулаллоҳ, сиз ҳақиқатда инсонлар билан гўзал муомала қилар эдингиз, сиз билан бир бор суҳбатлашган киши «Мен Расулуллоҳнинг энг яхши кўрган кишисиман», деб мақтаниб юрар эди.\nҚуръони каримда Муҳаммад с.а.в.нинг васфлари\nАбдуллоҳ Ибн Аббос разияллоҳу анҳу